text:
UMpanza ucacisa ngolwaKwaShembeComment on this story
SIMPHIWE NDWANDWE
UMPHATHI woKhozi FM, uMnuz Bonga Mpanza, ushaya phansi ngonyawo uthi ngeke bangene emoyeni abefundisi baseThembezinhle naseBuhleni ukuze bashumayele ngaphambi kokuba iNkantolo eNkulu yaseThekwini elalele umbango wobuholi ikhiphe isinqumo ngomholi ongu-ngqo.
Ukuphawula kukaMpanza kulandela izikhalo zabakhonza KwaShembe abebekhala ngokuthi umsakazo ukhetha iphela emasini ngabefundisi abezwakala beqeqebula kulo msakazo kodwa abangabohlangothi olulodwa olwahlubuka eBuhleni iNazareth Church of God.
UMpanza uthe abaholi baseThembezinhle naseBuhleni bazi kahle ukuthi uKhozi lwathola incwadi yenkantolo evimbela ukuthi zombili lezi zinhlangothi zibe nezintshumayelo emsakazweni.
“Bazokhumbula abantu ukuthi ngaphambi kuka-2010 kwakuwuhlangothi lwaseBuhleni kuphela olwalushumayela emsakazweni kodwa ngathi uma ngithatha izintambo ngakushintsha konke lokho ngavulela zonke izinhlangothi. Bayazi abantu ukuthi uKhozi lwamiswa yincwadi yasenkantolo ukuthi luvumele abaseBuhleni nabaseThembezinhle ukuthi bashumayele emsakazweni. Ngakho ngeke size sikwazi ukwephula umyalelo wenkantolo kodwa siyolinda kuze kuphele umbango osezinkantolo kukhishwe nesinqumo ngaphambi kokuba sithathe isinqumo ngalolu daba,” kuchaza uMpanza.
Uthe selokhu kwathi nhlo akaze acheme nazinhlangothi kulo msakazo ngakho kumele abantu bakhanyiselwe ukuze balazi iqiniso ngezizathu ezadala ukuthi ezinye izinhlangothi zimiswe ukushumayela oKhozini.
Ngakolunye uhlangothi okhulumela abaseThembezinhle, uMnuz Nkululeko Mthethwa, uyakuchitha ukuthi bavalwa yincwadi yenkantolo ukuthi bashumayele emsakazweni.
Uthe basukuma bafuna incwadi evala abaseBuhleni ukushumayela emsakazweni ngoba kunomfundisi wakhona owashumayela wagxeka abaseThembezinhle.
“Sabatshela ukuthi njengoba ibandla lihlukene kanje siyakuvala ukuthi bashumayele abaseBuhleni. Thina sathatha isinqumo sokuthi sime ukushumayela kuze kube yilapho sesithathe isinqumo sokuthi sibuyele emoyeni. Thina singaya koshumayela emsakazweni kodwa laba abanye ngeke ngoba bamisiwe yinkantolo,” kusho uMthethwa.
Uthe incwadi yenkantolo ibhekene nenkosi yaseBuhleli, uMduduzi “Nyazilwezulu” Shembe, hhayi inkosi yaseThembezinhle uVela Shembe.
Okhulumela abaseBuhleni, uMnuz Thokozani Mncwabe, uthe akaze bakhulume lutho abefundisi mayelana nalolu daba. Uthe abaphenduki abantu ngomsakazo ngoba uNyazilwezulu luyazishumayelela.
“Abantu kabaphendulwa wuKhozi kodwa baphendulwa nguShembe obahambela emakhaya belele abatshele ukuthi njengoba benezinkinga bazosizwa nguShembe. Akudikizi ngisho inqulu ngokumiswa kwethu emsakazweni ngoba abantu bangena begeleza njengamanzi ebandleni ngaphandle komsakazo uKhozi,” kusho uMncwabe.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


c: text/html

text:
Lihlehlele unyaka ozayo elakwaShembe
2012-09-28 14:03
Durban - INkantolo eNkulu eThekwini izoqhubeka ngonyaka ozayo necala lombango wezikhundla ebandleni iNazareth Baptist Church elaziwa ngokuthi kukwaShembe.
Ukulalelwa komdonsiswano kuzoqhubeka mhlaka-4 Febhuwari.
Indodana yeNkosi eyakhothama uVimbeni Shembe, okunguMduduzi nomzala wakhe uVela Shembe, yibo abasemdonsiswaneni wezikhundla.
UVela uthi ngokusho kwencwadi yamafa, iNkosi yashiya yena esihlalweni, wafaka lolu daba enkantolo ngenhloso yokungena esikhundleni agudluze uMduduzi owaqokwa yibandla.
Abacwaningi bokubhalwe phansi uJannie Bester noLeon Esterhuizen kulindeleke baqhubeke nokuchazela inkantolo uma kubuyela icala ezithebeni.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).

robotstxt: allowed

filter: keep


text:
Unikezwe odilikajele ababili ngelokubulala
2012-04-05 14:09
Johannesburg - Owesilisa olahlwe yicala lokubulala owesifazane osekhulile nomzukulu wakhe eTholeni Village, eButterworth, unikezwe odilikajele ababili eNkantolo eNkulu yaseMthatha, kusho amaphoyisa ase-Eastern Cape ngoLwesine.
UMqwalaseli Mabhayi, 33, uthole odilikajele ababili neminyaka eyishumi ngokugqekeza, kusho uCaptain Jackson
Manatha.
UNtombomzi Gubevu, 70, nomzukulu wakhe uNonelwa
Gubevu, 12, batholwe bebulewe ekhaya labo ngomhlaka 22 Febhuwari 2009.
UMabhayi wabe eseboshwa emuva kwenyanga.
"Ngesikhathi kuqhubeka uphenyo, kuvele ukuthi wabulala laba ngoba bengase babe ngofakazi ecaleni lokudlwengula, nalapho uMabhayi ayengumsolwa khona," kusho uManatha.
Ecaleni lokudlwengula uMabhayi watholwa engenacala.
- Landela
IzindabaNews24 kuTwitter
- SAPA


text:
Utholakale nesitho sangasese esikhwameni
2012-11-08 10:01
Johannesburg - Izolala ibaliwe indoda yase-Eastern Cape etholakale nesitho sangasese somshana wayo womfana esikhwameni sayo semali, ngokusho kombiko wamaphoyisa ngoLwesine.
Umfana, 18, waduka elokishini iThebe, eNqobo, ngeSonto, kusho uColonel Mzukisi Fatyela.
"NgoLwesithathu umphakathi uthole isitho sakhe sangasese esikhwameni semali sikamalume wakhe kwase kubizwa amaphoyisa," esho.
UFatyela uthi le ndoda, 42, iyise amaphoyisa ehlathini eliseMalande lapho kutholakale khona isidumbu salo mfana sicwiyiwe.
Ubeshumpulwe ikhanda, izingalo nemilenze, nobekubekwe bude buduze nesiqu sakhe.
Umalume uzovela eNkantolo yeMantshi yaseNqobo ngoLwesine, kusho uFatyela.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Ibhomu libulale 6 eKenya
2012-11-19 07:25
Nairobi - Ibhomu elicekele phansi itekisi engxenyeni yeNairobi egcwele kakhulu abantu baseSomalia, yabulala abantu abayisithupha, nokuqhakambisa ingozi yezokuphepha kulandela ukungenelela kweKenya.
Ukuhlasela ngamabhomu sekuyinsakavukela eKenya, ikakhulukazi eNairobi, iseMombasa naseGarissa.
Lokhu kuhlasela kusolwa ngakho amaphekulazikhuni aseSomalia ngesenzo seKenya sokutshala amasosha ezweni lawo ukuze alwisane ne-al-Shabaab.
- Landela
IzindabaNews24 kuTwitter
- Reuters


text:
Kuboshwe abasolwa ngokuduna iloli kashukela eKZN
2011-11-04 10:36
Kulindeleke bavele eNkantolo yeMantshi yaseThekwini abasolwa abayisishiyagalombili ngezinsolo zokuduna iloli nabagibeli bayo kuSouth Coast Road.
Kukholakala ukuthi bayingxenye yomkhonyovu wokuduna amaloli nodla lubi eThekwini.
Laba basolwa baboshwe kuleli sonto kulandela uphenyo olwenziwe yiMontclair Task Team.
Leli loli, elalihambisa amathani angu-34 kashukela, ladunwa ngoLwesihlanu layiswa eMkhomazi nalapho kwakuthunjwe khona nababephakathi kulo kwaze kwaba nguMgqibelo.
Phakathi kwabasolwa kukhona nabangabokufika kuleli.
- “Like” ikhasi lethu kuFacebook ukuze uthole izindaba ngolimi lwakho
- Landela IzindabaNews24 kuTwitter
- News24


text:
Ngilindele iCeltic eyehlukile - Sandilands
2012-11-28 10:03
Johannesburg - IMamelodi Sundowns neBloemfontein Celtic bazolwela indebe yeTelkom Knockout ngoMgqibelo, kanti uWayne Sandilands uthi ulindele ukubona iCeltic ehlukile kulo mdlalo ozobe useMoses Mabhida Stadium, kubika iKickOff.com.
Umdlalo uzoqala ngo-20:15.
"Singathatha okuhle emdlalweni edlule, kodwa emdlalweni wamanqamu, umlando awusebenzi kakhulu," kusho uSandilands ku-website yeSundowns.
"Iqembu elizodlala ngokuzimisela yilona elizoba sethubeni elihle lokuphakamisa indebe eThekwini."
ISundowns ishaye iCeltic ngo 1-0 koweligi eFree State Stadium ngeSonto, kodwa uSandilands umile kwelokuthi lowo mphumela ngeke uchaze lutho ngoMgqibelo ebusuku.
"Kungenzeka ukuba sabashaya koweligi eBloemfontein, kodwa kwabonakala ukuthi abanye abadlali babo ababalulekule babengadlali bebekelwe owamanqamu," kusho unozinti.
"Ngakho ngeke sithathe ngokuthi konke kuzohamba njengalowo mdlalo, ngakho ke kumele silindele iCeltic eyehlukile."
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- News24


text:
Kuboshwe 2 ngokubulawa kwasebekhulile
2013-01-16 16:02
Johannesburg - Abantu ababili baboshiwe mayelana nezinsolo ngokubulawa kwabashadikazi asebekhulile, ekutholakale izidumbu zabo ekhaya labo epulazini eSomerset, ngaseParys, eFree State.
Umbiko ukhishwe wuphiko loKlebe ngoLwesithathu.
"Owesilisa nowesifazane baboshiwe eZambala, babhekene namacala okubulala. Laba babanjwe nezimpahla zabashadikazi ababulewe,"
kusho okhulumela amaphoyisa uCaptain Paul Ramaloko.
URamaloko uthi owesilisa uneminyaka engu-30 ubudala, kuthi owesifazane abe neminyaka engu-46 ubudala, laba bazovela ngaphambi kweNkantolo yeMantshi yaseParys ngoLwesihlanu.
NgoLwesibili, amaphoyisa aseFree State athe kutholakale izidumbu zabashadikazi, zisegalaji elisekhaya, elikade lsebenza njengesitolo.
"Umyeni wowesifazane utholakale elele phansi eshonile, ezinyaweni ubeboshiwe, ekhanda embozwe ngopulasitiki. Unkosikazi wakhe utholakale efakwe efrijini."
URamaloko uthi imbangela yokubulala ibingakazeki.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
Abayingeni eyesiphakamisoComment on this story
CELANI SIKHAKHANE
OWAYENGU-MGQUGQUZELI kazwelonke we-IFP uMnuz Albert Mncwango ugcine ekuchithile ukuphakanyiswa kwegama lakhe ekutheni akhethwe njengoNobhala-jikelele weqembu uma kufika ingqungquthela ezoba ngenyanga ezayo.
UMncwango obephakanyiswe yizifunda namaziko ehlukene okubalwa iZululand kuthe izolo wakhipha isitatimende esicacisayo ukuthi ngeke asingenele lesi sikhundla futhi uyaziqhelelanisa nalabo abaphakamisa igama lakhe.
Kwenzeka lokhu nje kuthe ngesonto eledlule kwasabalala amahlebezi okuthi ubuholi beqembu bufuna ukumphoqa ekutheni asayine incwadi yokuzibophezela ekutheni asikho isikhundla azosingenela ngaphandle kwesokuba yiphini likasihlalo. UMncwango ubenguMgqugquzeli we-IFP isikhathi eside kanti kuthe kulo nyaka wamemezela ukusula kwakhe kulesi sikhundla nokwasusa imvunge ngoba nakhona kwakunezinsolo zokuthi uyaphoqwa ukuthi asiyeke ngoba iqembu lingasagculisekile ngaye.
Omunye wabaholi abaqavile uMnuz Mntomuhle Khawula oyilungu lesiShayamthetho saKwaZulu-Natal naye okhiphe isitatimende ngokuhlanganyela noMncwango ukubeke kwacaca ukuthi ngeke akwemukele ukuphakanyiswa kwegama lakhe ekutheni abe yiphini likaNobhala-jikelele kule ngqungquthela.
“Ngizizwa ngijabule kakhulu ngesinqumo seqembu sokuba ngiphakanyiselwe ekutheni ngingenele isikhundla sokuba yiphini likaSihlalo kodwa kungiphatha kabi ukuthi izinhlaka zeqembu ikakhulukazi isifunda iZululand ziyaphikisana nalokho ngenxa yokuthi zifuna ngikhethwe njengoNobhala-jikelele. Lokho ngeke ngikwamukele,” kusho uMncwango.
Ngokohlu lwamagama akhishwe wumhlahlandlela kuvela ukuthi kumele izithunywa zikhethe uDkt Mangosuthu Buthelezi njengoMengameli, iphini kube yinkosi uMzamo Buthelezi, usihlalo kube wuMnuz Blessed Gwala, iphini kube wuMncwango, uNobhala-Jikelele kube uNkk Sbongile Nkomo, iphini kube wuMnuz Nhlanhla Msimang.
Nokho izifunda namaziko aziyingeni eyalo luhlu kodwa zona zifuna uMengameli kube uButhelezi asekelwe yinkosi yaseMbongombongweni kwaButhelezi, bese usihlalo kuba uMnuz Stanley Dladla, iphini kube uNkk Sbongile Nkomo, uNobhala-jikelele kube wuMncwango, iphini kube wuKhawula.
Abantu abangafunwa yizinhlaka zaleli qembu wuGwala noMsimang kanti kuvela nokuthi umhlahlandlela kuthe ngoMgqibelo wenza isiphakamiso sokuthi kumele kuchibiyelwe umthetho-sisekelo weqembu ogunyaza abantu ukuthi baphakamise abaholi engqungqutheleni ukuze kungabe kusavumeleka ukwenzenjalo.
Kumanje i-IFP ibhekene nenkinga ngohlu lwamagama ewakhiphile njengoba kuthiwa abaholi okubalwa kubona uMnuz Alfred Mpontshana, uNkk Thembeni Madlopha-Mthethwa, uNkk Sizakele Msweli noMntwana uPhumzile abebethunywe yiqembu eMkhanyakude ukuthi bayotshela abantu ngalama gama bathwala kanzima ngoba amalungu avele angayingena indaba yawo kodwa azifunela uhla lwawo.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


text:
Kwande umkipito kunomshado - Ucwaningo
2013-02-06 14:04
Johannesburg - Ukuguquguquka kwezimpilo kubantu baseNingizimu Afrika kunesandla ekungagananini kwabantu bakuleli, kusho abakwaSA
Institute of Race Relations, ngoLwesithathu.
Phakathi kuka-2003 no-2010, bayidlanzana abantu ababhaliswe ngokusemthethweni ukuthi bashadile, izibalo zehla ngamaphasenti ayisishiyagalombili unyaka nonyaka, kusho umcwaningi uThuthukani Ndebele.
Kusetshenziswa izibalo zakwaStats SA, kuvele ukuthi baningi abashade imishado yesintu kunalaba abashada imishado yesilungu.
"Imishado yesintu-Customary yehle ngo-42% isuka ku-17 283 eyabhaliswa ngo-2003, yaya ku-9 996 ngo-2010. Imishado emhlophe yona-Civil, yehle ngamaphesenti amane, isuka ku-178 689 yaya yafinyelela ku-170 826."
Ukushintshwa kwezimpilo zabantu abansundu, ezifana nokufuna ukushada uma abantu sebekhulile kanye nokukipita, nakho kunomthelela ekwehleni kwezibalo zabantu abashadile.
"Akusikho ukuthi abantu abashadi, kuphela nje kwande kakhulu ukukipita ezindaweni ezisemadolobheni," kusho uNdebele.
UNdebele uqhube wathi izingane ezikhuliswa ngabantu abashadile azikho semathubeni amaningi okuthi zibe ngabazali zisencane, zibe wuhlupho futhi zingasiqedi isikole.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- SAPA


text:
Sizoqhubeka nokubhukula - Mosimane
2013-02-21 14:02
Pretoria - Umqeqeshi weMamelodi Sundowns uPitso Mosimane usexwayise iqembu lakhe ngokudembesela ngaphambi komdlalo weNedbank Cup neAjax Cape Town nozoba ngoLwesihlanu ebusuku.
Iqembu likaMosimane muva nje lenza kahle, njengoba emdlalweni walo neGolden Arrows ophele ngo 1-1 kube ngumdlalo weshumi leli qembu lingahlulwa kweyePremiership.
Lo mqeqeshi owayelolonga iBafana Bafana, emidlalweni eyisithupha kusukela athatha izintambo kuleli qembu ngoDisemba ngonyaka odlule, akayazi induku.
"Uma ungabuza noma ubani ukuthi basemathubeni yini okuthatha iNedbank Cup, ngicabanga ukuthi bonke bangathi basethubeni,” kusho uMosimane.
"Sizodlala ngenhloso yokunqoba. Ngeke wazi ukuthi kuzokwenzakalani, lo umdlalo wenkomishi kanti sonke siyazi ukuthi imidlalo yalolu hlobo ihluke kanjani.
"Ngakho kudingeka sihlasele. Sinabo abadlali, ngakho asidlale.”
Ama-Brazilians aqale unyaka omusha ngokudlala ngokulingana neKaizer Chiefs, ngaphambi kokuba ashaye iMaritzburg United ngo 3-0 ngesonto eledlule, kodwa uMosimane uthe ukudlala ngokulingana ne-Arrows, nakuba kungesiyo into abaziqhenya ngayo, kungenzeka ukuba kwaba yinto enhle.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
U-Igesund ube nesandla ekuqasheni: PrinsComment on this story
MTHOKOZISI MNCUSENI
noMINENHLE MKHIZE
USIHLALO weMoroka Swallows, uLeon Prins, udansele isigingci sikaGordon Igesund ngokuqoka uJose Zeca Marques njengomqeqeshi omusha waleli qembu eliqede isizini lilele endaweni yesibili ku-log ye-Absa Premiership.
Ukuqokwa kukaMarques obeyisekela lika-Igesund osayine inkontileka yeminyaka emibili neSafa (Bafana Bafana) kuqinisekiswe nguyena uPrins lapho eveze khona ukuthi weneme ngokuqasha lo mqeqeshi odabuka kwelasePortugal.
“Kuliqiniso ukuthi sesinaye umqeqeshi. Sibone kungcono ukuthi siqhubeke nalokhu ebese sivele sikuqalile ngesizini edlule. Ngiyamjabulela uMarques ukuthi ekugcineni ulitholile ithuba lokuziveza kwazise akalona ivukana kulo mkhakha,” kusho uPrins.
Ngesikhathi lesi sikhulu sibuzwa ngemibandela nobude benkontileka sithe asikazukwenaba kangako ngobude benkontileka.
“Asikazukukhuluma kakhulu ngeminyaka azoyihlala kwazise ufana nengane yasekhaya kodwa simbekele ukuthi njengoba siqede isizini sinamaphuzu angu-56 ngokudlule, kuyena sibheke amaphuzu angaphezulu kwalokho. Ngingakuqinisekisa nokuthi uGordon (Igesund) ube nesandla ekutheni siqashe uMarques nabadlali kukhona abakwenzile ukungisiza ngithathe lesi sinqumo,” kusho uPrins.Uphinde wakhala ngokuhlukana no-Igesund amthandazela ukuthi enze kahle kuBafana ukuze abathandi bebhola kuleli bezobona ukuthi ukhaliswa yini ngokuhlukana nalolu qweqwe lukamakadebona womqeqeshi.
“Ubungani bami no-Igesund abusoze baphela yingakho ngikuthathele phezulu akushoyo ngoMarques,” kusho uPrins obehleli no-Igesund ngesikhathi ekhuluma neSolezwe.
UMarques uhlalelwe yijoka elinzima njengoba kumele aqhubeke lapho kugcine khona u-Igesund ngesizini edlule.
Ethintwa lo mqeqeshi ubegcwele injabulo ngokuqokelwa kwakhe kulesi sikhundla.
“Ngeneme ngokunikwa lo msebenzi ngoba bengivele ngiwubhekile ngesikhathi ngizwa kuthiwa uGordon ufunwa yiBafana. Ngibhekene nengcindezi kwazise iqembu lenze kahle ngaphansi kukaGordon liqeda endaweni yesibili, ngakho abaphathi bangiyalele ukuthi ngenze okungaphezulu kwalokho okuwukuthatha indawo yokuqala kwiligi,” kusho yena.
Uthe: “Ngiyazi ngeke kube lula neze ukwenza lokho kodwa uma ngibheka abadlali enginabo angingabazi ukuthi singaqhubeka lapho sigcine khona ngesizini edlule. Inselelo ngiyilungele.”
ISwallows izovula isizini ngomdlalo onzima naMaZulu kuMTN 8 ngo-Agasti ngaphambi kokuthi kusuke umshikashika wemidlalo yeligi.
“Isiko leqembu nabadlali ngiyakwazi ngoba ngisebenzile nabo. Akukhona ukuthi ngizosebenza eqenjini elisha. Ingcindezi inoma yikuphi lapho uya khona. Ngingathanda ukusayinisa noma abadlali ababili. Ngeke ngijahe ukuqoka iphini lami, engingakusho wukuthi ngizolimemezela maduze. Angisiboni isidingo sokuthi ngenzee izinguquko eziningi,” kusho uMarques.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


text:
Ayize noguquko iMangaung - Cosatu
2012-12-13 16:36
Johannesburg - Ingqungquthela ye-African National Congress ezobanjwa eMangaung ngasekupheleni kwesonto, kumele ize noguquko, kusho umfelandawonye wezinyunyana iCosatu.
"Izwe libhekene nezinkinga eziningi,” kusho uNobhala Jikelele weCosatu uZwelinzima Vavi.
UVavi uthi kumele kube nakubize nge "Lula moment", efanekisa ngezombusazwe zaseBrazil, ngesikhathi sikaMengameli uLuiz Inacio Lula da Silva.
Uqhube wathi kumele kube noshintsho ngezithinta ukwesweleka kwemisebenzi, ubuphofu kanjalo nokungalingani ngokwamazinga.
Khonamanjalo iKhomishana yoKhetho ithe ukuphakanyiswa kwamagama abaholi abazongenela ukhetho engqungqutheleni ye-ANC, kuzophothulwa kuyona le nkomfa.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
Kuvalelwe izintatheli ziyocoshela ejele
2013-01-17 08:32
Johannesburg - Izikhulu zejele eliseFree State zivalele izintatheli, zaziphuca izinsiza zokusebenza zacisha nezithombe ezithathwe ngesikhathi ojele behlukumeza ngokushaya isiboshwa, ngokusho kombiko ngoLwesine.
Lokhu kwenzeke ngesikhathi ikomidi lezamajele ePhalamende lihambele leli jele ngoLwesithathu.
Iziboshwa zaseGroenpunt zavuka umbhejazane ngesonto eledlule ngesikhathi zikhala ngempatho kuleli jele.
Abezindaba bamenywa ukuba baphelezele leli komidi, kubika iThe Star neThe Times.
Kuthe kusenjalo, izintatheli zabona ojele beshaya isiboshwa.
"Sibone sisengaphandle kothango iqulu lojele lishaya isiboshwa, nebese silele phansi sikhala ngenxa yezinhlungu," kusho izintatheli zeThe Star.
"...bebekhahlelelana lesi siboshwa ngenjebhola besizungezile."
Lowo ongukhomishana wezamajele eFree State naseNorthern Cape, uSubashni Moodley, utshele umhleli weThe Star, uMakhudu Sedara,
ukuthi izintatheli ziphule umthetho wokuthi zingasuki la ebezibekwe khona futhi zingazithathi izithombe.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Kumele kukhunjulwe abadlwenguliwe - Izinhlangano
2013-02-14 16:25
Johannesburg - Izinhlangano ezingekho ngaphansi kukahulumeni, zifuna uMengameli uJacob
Zuma aqale uhlelo lwakhe lokuvula iPhalamende, ngokuthi kube nomzuzu wokuthula kukhunjulwe bonke abasefazane abadlwenguliwe.
"Lokhu kubalulekile, siyacela uMengameli uZuma akhumbule bonke abesifazane abayizisulu zokudlwengulwa kanye nodlame lwasemndenini," kusho okhulumela inhlangano iSonke Gender Justice Network, uMicheline Muzaneza.
Izinhlangano ezingekho ngaphansi kukahulumeni, izinhlangano zezenkolo kanjalo neCongress of SA Trade Unions, bahlangane eGoli, kwadingidwa ngezinhlelo ekumele ziqalwe kuze kuzoliwa nalesi sihlava.
Okhulumela inhlangano iSection27, uThabang Pooe uthi inhlangano iphezu kwezinhlelo zokuhlomisa amantombazane asemancane ayizisulu zokudlwengulwa.
"Sikhathazekile ngezehlakalo zokudlwengulwa kwamantombazane asemancane afunda isikole. Izinhlelo zizoba ngokuthi kumele kwenziwe njani uma lesi sehlakalo sesenzekile."
UNobhala Jikelele weCosatu uZwelinzima Vavi, uthi kuyakhathaza ukuhlukunyezwa kwabantu besifazane okuqhubekayo.
"Ziyakhathaza izehlakalo zodlame eziqhubeka emiphakathini yethu...lento ayikho ngokudlwengula kuphela, abanye bayalinyazwa kanzima."
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
Uzilengisile ogwaze intombi
2012-12-31 07:58
Mahikeng - Kutholakale isidumbu sendoda eneminyaka engu-31 ubudala silenga
esihlahleni endaweni yaseDwaalkraal ngaseSannieshof.
Lokhu kwenzeke ngemuva kwezinsolo ezithi lona ugwaze intombi yakhe, kusho
amaphoyisa aseNorth West.
UCaptain Amanda Funani uthi indoda lena itholakale ilenga esihlahleni
ngentambo eqinile.
"Kukholakala ukuthi umufi ube nengxabano nentombi yakhe wase eyigwaza
ngesikere, ngaphambi kokuthi abaleke."
Kukholakala ukuthi indoda ibicabanga ukuthi intombi ishonile, nokho akubanga
njalo.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
Kuphenywa ngokuwa kwebhuloho eJapan
2012-12-04 12:37
Tokyo - Amaphoyisa aphenya ngokudilika kwebhuloho elibulale abantu abangu-9, aseshe amahhovisi enkampani eyenza ibhuloho ngenhloso yokubheka ukuthi abukho yini ubufakazi bokuba nobudedengu kwezokuphepha.
Amakhulu kakhonkolo abhidlikile ngeSonto ngaphakathi kweSasago Tunnel esentshonalanga yeTokyo, awela phezulu kwezimoto ezintathu ebezihamba khona. Le nhlekelele isidale babaningi abafuna kulungiswe ingqalasizinda esindala eJapan.
Leli bhuloho, likhulu kanti lihlanganisa iTokyo nezindawo ezimaphakathi neJapan, lavulwa ngo-1977 ngemuva kwempi yomhlaba.
I-Central Nippon Expressway Co, inkampani ephethwe nguhulumeni, ithi ayinawo amarekhodi akhombisa ukuthi leli bhuloho lake lalungiswa kusukela lakhiwa, kodwa isikhulu senkampani uSatoshi Noguchi uthe like lahlolwa ibhuloho ngoSepthemba kwangatholakala lutho olungahambi kahle.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- Sapa - AP


text:
UMSAKAZI UGIXABEZWE NGE- FORD KUGAComment on this story
MDU NCALANE
ABAKHIQIZI bezimoto zakwaFord eNingizimu Africa, sezigixabeze isilomo somsakazi wakwaMetro FM ngentsha ceke iFord Kuga. U-Unathi Msengana, obuye abe lijaji emncintiswaneni onedumela lokubheka amakhono abaculi kuleli ama mnet Idols, wemukele le moto ngeledlule eSilverton eMpumalanga yePitoli, emuva kokuba evakashele imboni okukhiqizwa kuyo lezi zimoto zakwaFord.
UGavin Golightly, oyiMarketing Manager kwaFord SA, uthi iKuga iyisitayela sesimanje. Uthi ayigcini ngokubukeka kahle nje kuphela kodwa nokuyishayela kumnandi futhi kwenziwe kwalula. “Njengomama wabantwana ababili, onomsebenzi omatasatasa, iKuga imfanele u-Unathi nendlela aphila ngayo.
Siyaziqhenya futhi ngokuba ngabaxhasi bama-Idols, ngakhoke ukuxhasa kwethu u-Unathi kusahambisana nalolu hlelo,” kusho uGolightly. U-Unathi, ongumsakazi, umculi, umbhali wezingoma, ijaji lama Idols, uya ngokuya uyadlondlobala emkhakheni wezenjabulo eNingizimu Africa. Muva nje usanda kukhipha i-albhamu yakhe yesithathu esihloko sithi With Love, elama esihloko sithi In Honour, eyadayisa kahle yaze yashaya igolide.
“Usuku nosuku uhamba ngeKuga, luza nokuthize okusha.
Kusukela enjinini enamandla, izihlalo ezifudumalayo, wukhakhayi olukwenza ubone ngaphandle oluyiPanoramic, wukuxhumana kwefoni yami nemoto nge-bluetooth ukuze ngidlale umculo oyintando yami, nokunye, kwenza ukuhamba kwami ngale moto kube mnandi,” kusho u-Unathi.
Ngale kwamatasatasa akhe ansuku zonke u-Unathi uchithe isikhathi ePitoli eyobona lapho kuphekwa khona izimoto zakwaFord eSilverton, lapho ebekhonjiswa khona izingxenye ezehlukene waphinda wasayina nama-autograph ejatshulelwa ngabasebenzi bakwaFord. “Bengifuna ukubona ukuthi izimoto zakhiwa kanjani nokuhlangana nje nalaba bantu abasebenza kanzima kangaka bakha lezi zimoto zakwaFord.
Kube wuhambo oluhle kimina olungifundise okuningi ngezimoto,” kusho u-Unathi.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


text:
Ezimuncu kubaculi ngesikhungo saboComment on this story
FANELESIBONGE BENGU
IBHANTSHI lizogcwala umoya kubaculi basesitebeleni somculo esilawulwa nguhulumeni waKwaZulu-Natal, iKZN Music House, kulandela ukwehla kwesabelozimali ebesisithola okwenza kube wumqansa ukuqhubeka nokufukamela abaculi.
Lezi zindaba zitshelwe abaculi abakulesi sikhungo esisenkabeni yeTheku emhlanganweni obungoLwesibili ukuthi kukhona okuzomele bakhululwe ezinkontilekeni zabo ngenxa yokuthi sentula imali.
Ngokwe-website yeKZN Music House, lesi sikhungo sinabaculi abangaphezulu kuka-25 okubalwa kubona uSosha, Bullistic, Afro Soul, Mfiliseni Magubane, DJ Mlisa, Nondumiso Tembe, Mbongeni Ngema (okuyinkampani yakhe iCommitted Artists esengamele) nabanye.
Omunye wabaculi obekhona kulo mhlangano obuseMusic House ocele ukungadalulwa uthe kulo mhlangano obekukhona kuwona uMbongeni Ngema noNkk Thandekile Mqadi oyisikhulu esiphezulu, batshelwe ukuthi uMnyango wezobuCiko namaSiko wabele lesi sikhungo imali encane.
“Kuthiwe isikhungo asisekho eMnyangweni wezokuThuthukiswa koMnotho nezokuVakasha ngakho uMnyango wezobuCiko namaSiko uzonika isikhungo imali encane. Le mali incane kangangokuba ngeke ize imelane nathi sonke njengoba sibaningi ngakho kuzodingeka kuphungulwe abaculi,” kusho lo mculi.
Uqhube wathi abaculi abazodilizwa bazobizwa ngamunye ngamunye banikezwe izincwadi zabo ezibazisa ukuthi kabasadingeki.
“Lokhu kusho ukuthi uma bedinga ukuzoqopha kuzomele bakhokhe imali yokuqasha istudiyo. Asilazi ikusasa lethu ukuthi likuphi,” kusho lo mculi ekhathazekile.
Kuthintwa uNkk Mqadi uthe ngeke aphawule ngalolu daba kodwa bazoveza konke esithangamini sabezindaba abasihlelayo.
“Ngiyahluleka wukuniphendula ngamunye ngamunye ngoba nifona ngokwahlukana. Sizonimema esithangamini sabezindaba esisihlelela ikusasa (namhlanje) noma ngoLwesihlanu. Sizonazisa,” kusho uNkk Mqadi.
Ngokwe-website yalesi sikhungo kuvela ukuthi usizo lwemali siluthola eMnyangweni wezobuCiko namaSiko noMnyango wezokuThuthukiswa kwezoMnotho.
Kodwa lokhu kuphikiswe nguMnuz Mluleki Mntungwa okhulumela uMnyango wezobuCiko namaSiko othe lesi sikhungo kasikho eMnyangweni wabo.
“Asikakabi ngaphansi kwethu kodwa siseMnyangweni wezokuThuthukiswa koMnotho nokuvakasha ngakho shayela uBheko Madlala (okhulumela lo Mnyango). Isinqumo sokuthi sibe ngaphansi kwethu besingaka-thathwa,” kusho uMntungwa.
UMntungwa uvumile ukuthi bayasisiza lesi sikhungo waphika ukuthi basisiza ngemali.
“Siyabasiza lapha nalaphaya ngoba phela umculo ungena kwezobuciko. Enginga-kusho wukuthi usizo esibanika lona akusilona olwemali,” kucacisa uMntungwa ohlulekile wukucacisa ukuthi babasiza ngani.
UMadlala uphendule ngamafuphi wathi isikhungo sisizwa yibona.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


text:
I-Ajax ifuna uNdulula
2012-01-30 11:31
Cape Town – I-Ajax Cape Town ivumile ukuthi ingathanda ukuthola umdlali we-Orlando Pirates, uBongani Ndulula, kodwa lokhu kubukeka ingathi ngeke kwenzeke, kubika iKickOff.com.
UNdulula usefake igoli elilodwa kuphela emidlalweni eyisikhombisa kule sizini, kodwa umholi we-Ajax, uGeorge Comitis uthemba ukuthi lo mdlali angalisiza iqembu lakhe.
"Uma besingakwazi ukumthola, besizozama, kodwa angicabangi ukuthi lokhu kungenzeka," ushilo uComitis.
Kodwa, uthe uzwe amahemuhemu athi iPirates ifuna ukumdedela uNdulula, kodwa wathi akacabangi ukuthi lama hemuhemu ayiqiniso.
IPirates ithi lo mdlali uzohlala neqembu, futhi uzoba ngumdlali obalulekile kwiligi ne-CAF Champions League.
– "Like" ikhasi lethu ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter (@IzindabaNews24).
- News24


text:
Kwakungcno ngisho iBantu Education - Ramphele
2012-03-23 08:00
Johannesburg - Uhlelo lwezemfundo kuleli selubheda kakhulu ngisho uma liqhathaniswa nolwangesikhathi sikahulumeni wobandlululo, kusho iqhawekazi lomzabalazo uMamphela Ramphele, kubika iThe Star ngoLwesihlanu.
"IMaths Literacy... yini yona leyo? Iyihlazo kakhulu kune-Arithmetic engayenza ngaphansi kweBantu Education," kucashunwa uRamphele esho.
Ubekhuluma esifundweni ngoSolomon Mahlangu e-University of Johannesburg.
URamphele uphinde wahlaba izinga lokuphasa kuka-matric, nelinconywa kakhulu kuleli, wathi alamukelekile neze.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Kugwazwe ujele ngethambo ePMB
2012-11-19 07:51
Kyle Venktess, The Witness
Pietermaritzburg - Ukugcwala ngokweqile kwamajele nokushintshwa kohlelo lokusebenza yikho okusolwayo ngesigameko sokugwazwa kukajele eSevontein Prison, ngaphandle kwaseMgungundlovu ngeSonto.
Okhulumela uMnyango wezamaJele esifundazweni uNokuthula Zikhali uthe lesi sigameko senzeke ngabo-07:00 ngesikhathi ojele benikeza iziboshwa ukudla kwasekuseni.
UGeorge Diedericks, nobeyibamba likamqondisi ngempelasonto, ugwazwe amahlandla ayisihlanu ngethambo elicjile.
UDiedericks, nosesebenzele lo Mnyango iminyaka engu-27, ube eseyiswa esibhedlela elimele emhlane nasendlebeni.
UZikhali uthe uMnyango uzolusukumela lolu daba olubhekene nesiboshwa esigweba iminyaka eyisithupha ngokugqekeza.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- The Witness


text:
Iphoyisa libhekene namacala angu-15 okudlwengula
2012-10-16 16:20
Johannesburg - Iphoyisa elibhekene namacala angu-15 okudlwengula, lizovela ngaphambi kweNkantolo yeMantshi eRandburg, ngoLwesithathu, kusho uphiko oluphenya amacala amaphoyisa i-Independent Police
Investigative Directorate.
Leli phoyisa elineminyaka engu-30 ubudala, laboshwa maphakathi nenyanga kaJulayi, libhekene namanye amacala okuzama ukudlwengula, kusho okhulumela i-Ipid uMoses Dlamini.
Umsolwa wake wazama ukufaka isicelo sebheyili nokho inkantolo yanqaba, amacala kuthiwa wawenza e-Olifantsfontein naseTembisa.
Akukacaci ukuthi amacala waqala nini ewenza.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
Kuphenywa ngophonseke nemoto ebhulohweni
2013-01-11 11:01
Pietermaritzburg - Kunokwesaba ngowesilisa ekuthiwa unyamalele ngesikhathi imoto abehamba ngayo iphonseka ebhulohweni eMgungundlovu, kusho abakwa-ER24, ngoLwesihlanu.
Abanye abathathu abakade besemotweni ngesikhathi kwenzeka ingozi bakwazile ukuphuma emotweni.
Batshele abahambisi bosizo ukuthi lona onyamalele uhlulekile ukuphuma emotweni, waphonseka nayo emanzini, kusho okhulumela abakwa-ER24 uVanessa Jackson.
Amaphoyisa ayaphenya.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
Siyanyuka isiphithiphithi eCairo
2011-02-02 16:42
Cairo - Izinkulungwane zabalandeli banaMengameli wase-Egypt osenkingeni uHosni Mubarak bahilizisane namabhikishi abamelene nombuso eTahrir Square ngoLwesithathu, kusho abazibonele ngamehlo kanjalo nentatheli ye-AFP.
Ababhikishi bala macala womabili bajikijelane ngamatshe, njengoba umbhikisho wokuthi uMubarak aphume esikhundleni usungenele osukwini lwesishiyagalolunye.
Le mibhikisho ibingaphambi kwesikhungo esidume kakhulu emhlabeni i-Egyptian Museum.
Amasosha abeqaphe isimo kule mibhikisho kanti ke kube sekubulawa amafasitela elinye lamaloli amasosha. Amanye amasosha abezimele kude ecela abantu ukuthi behlise imimoya kodwa angagxambukela kulesi simo.
Intatheli ye-AFP ithi kulimale abantu abambalwa kulesi sigamek.
"Abahambisana neqembu lukaMubarak iNational Democratic Party kanye namaphoyisa abengawugqokile umfaniswano bagasele kule ndawo ukuzama ukuqeda lo mbhikisho," kusho omunye wababhikishi uMohammed Zomor, 63, etshela i-AFP.
- Sapa - AFP


text:
'Akuphelile ngesibonelelo sabangasebenzi'
2012-08-30 12:09
Johanessburg - Iphini likaMengameli wezwe uKgalema Motlanthe uthe isinqumo esingujuqu ngobada oluthinta isibonelelo sabantu abasha abangasebenzi sizothathwa kuphela uma abeNational Economic Development and Labour Council (Nedlac), sebephothule uphenyo ngalolu daba.
Okwamanje uhlelo lumisiwe, kubika i-Eyewitness News.
Abaningi bakholwa wukuthi uhlelo lwamiswa ngenxa yokungenelela kweCongress of South African Trade Unions, engahambisani nohlelo.
“Akumele uhlelo lolu siluthathe sengathi yindaba yezombusazwe ngoba akunjalo, lolu wuhlelo lokuzama ukwakha amathuba omsebenzi kubantu abasha baseNingizimu Afrika.”
“Isinqumo sokugcina siyokwazeka uma sekuphothulwe konke ngophenyo.”
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).
- News24


text:
UZuma ukhala ngokungalingani kwabantu ngokwezimali
2013-01-07 11:02
Durban - Ukungalingani phakathi kwemindeni yabamnyama nabamhlophe akukwenzi ukubuyisana kube yimpumelelo, kusho uMengameli wezwe uJacob Zuma ngeSonto.
UZuma, ubekhuluma eThekwini, ngesikhathi kuvalwa umgubho weminyanya eyikhulu kwasungulwa uKhongolose, uthe isimo sokuthi abamhlophe bacebe ngokuphindaphindiwe kunabamnyama kumele kube yinto yesikhathi esidala.
UZuma ubekhuluma ngezibalo zango-2011 ze-census ezakhombisa ukuthi iningi labamhlophe lisahola kakhulu kunabamnyama.
"Lokhu akukuhle ekubuyisaseni nasekwakheni isizwe nakuthina sonke, abamnyama nabamhlophe. Kumele kusetshenzelwe ukwehlisa nokuvala leli gebe.”
Ekhuluma ngomlando we-African National Congress, ubonge kakhulu labo ababambe iqhaza empumelelweni yeqembu, waphinda wanxusa ukuba kube nobumbano ngaphakathi eqenjini wathi lokho kosiza iqembu kanye nezwe.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
Kushone amaphoyisa engozini eKapa
2012-12-27 08:56
Cape Town - Kushone amaphoyisa amabili engozini eyenzeke ngoKhisimusi eKapa esemsebenzini ngesikhathi iveni yomsebenzi ishayiswa yimoto yohlobo lweBMW.
UConstable Quinton Snell, 33, noGlynis Lorenzo, 38, bashone ngoLwesibili ekuseni, kubika iCape Argus.
Kusolakala ukuthi iBMW ijombe irobhothi elibomvu yase izithela phezu kweveni yamaphoyisa eParow ngabo-02:00, ashona amaphoyisa.
Okhulumela i-ER24 uVanessa Jackson uthe le ngozi ingezinye zeziningi kuleli.
Le ngozi yehle kuDe La Rey Street ngoKhisimusi.
“Abalimele baphuthunyiswe esibhedlela saseTygerberg."
Ngokwemibiko, lowo okhulumela amaphoyisa uCaptain Frederick van Wyk uthe uLorenzo noSnell bebenza umzungezo owejwayelekile ngesikhathi beshona.
- Landela
IzindabaNews24 kuTwitter


text:
BULAWAYO—
Abalandeli benguqu, abadlali, izihlobo labangane bebethe gwaqa ngolweSihlanu enkundleni yeLuveve koBulawayo, bevalelisana lomuyi uAdam Ndlovu umdlali wenguqu obe dumile phambilini kokuyabekwa emathuneni eLady Stanley ngoMgqibelo ekuseni.
Umkhosi lo uqale endlini yokulondoloza abafi, eNyaradzo, izimota zabhoda emahofisini eChicken Inn, zasuka zayadlula emahofisini eMap, inkampani ka Adam labanewabo anduba zitshaye udwendwe zisiya eLuveve lapho okukade kubuthene inqwabanqwaba zabantu.
UAdam obeseleminyaka engamatshumi amane lambili ubhubhe emadabukakusa ngeSonto engozini yomgwaqo ethethe njalo umpefumulo kaNkosazana Nomqhele Tshili, obekwe ngolweSine eSiphezini yatshiya umnawakhe uPeter elimele kakubi esesibhedlela.
Kubika uNothando Sibanda intathelizindaba yeStudio 7 osipha loludaba ekoBulawayo.
Udaba lukaNothando Sibanda lokuvalelisana loAdam


text:
U-audi uqinise ubudlelwano nezilomoComment on this story
KIKI NTULI
BAPHILA impilo ephezulu ewubukhazikhazi, baphethe isitayela futhi abasali ezintweni ezintsha, ezinhle nezithuthukayo.
Laba ngosaziwayo bakuleli abaqokwe ngabakhiqizi bemoto i-Audi ukuba bahambe ngonyanyavu lwezimoto zakwa-Audi South Africa, abaqhamuka emikhakheni ehlukene kusuka kubaculi, abasakazi kuya kwizihlabani zezemidlalo.
Abakwa-Audi bamemezele osaziwayo abazoba ngamanxusa abo kulo nyaka, okungoLira oyisihlabani somculi, abethuli beTop Billing oMichael Mol, Jeannie D noJo-Ann Strauss, umsakazi weHighveld Stereo u-Anele Mdoda nombhukudi ozomela leli kuma-Olympics uCameron van den Burgh.
Sekungokwesibili uJo-Ann, Anele noVan Den Burgh bekhethwa njengamanxusa akwa-Audi kanti uLira noMichael kade babuqala ubutsetsetse balezi zimoto njengoba kungunyaka wesihlanu lo.
Iphawula ngokuqokwa kwabo inhloko yakwa-Audi SA, uRyan Searle, ithe: “Sikulangazelele ukuqhubeka ukwakha nokuqinisa ubudlelwano esabuqala eminyakeni edlule.”
ULira uzobonakala ehamba nge-A7 Sportback 3.0T FSI quattro abathi ihambisana nobuhle, ithalente nogazi lwakhe.
Abanye abazoshayela lolu hlobo lwemoto ngoMichael noJo-Ann.
I-Q3 2.0 TDI quattro esanda kwethulwa izobanjwa yisibutubutu esingu-Anele, owazakhela udumo emsakazweni i-5FM.
Isingqazu esinguJeannie D sona sizohamba nge-A5 Cabriolet 2.0 T FSI quattro, kuthi uCameron azitshuzele nge-A5 Coupé 3.0 TDI quattro.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


text:
UJele ufuna ukushaya ibuya ngeCarling Cup
2012-05-30 10:02
Johannesburg - Umdlali we-Orlando Pirates uHappy Jele uthe unethemba lokubuyela enkundleni uma ezakhe sezibhekene neKaizer Chiefs koweCarling Black Label Cup eFNB Stadium, kubika iKickOff.com.
UJele, nowalimala kabi edolweni ngoNovemba ngesikhathi bedlala neBidvest Wits,
akaze adlale kusukela lapho, kodwa amaBhakabhaka ayethemba ukuthi uzobonakala enkundleni njengoba abathandi beqembu bemthwele ngeqoma.
Kodwa yize ozakwabo bezobe beseholidini njengoba iphelile isizini, uJele
uzobe ezilolonga ukuqinisekisa ukuthi usefomini uma sekuqala isizini.
"Engingakusho mayelana nokulimala kwami ukuthi izinto zibukeka zithembisa," esho.
"Nginethemba lokuba sesimweni ngesikhathi seCarling Cup."
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- News24


text:
Umphakathi ubulale oshise umuzi wakubo
2012-08-27 08:08
Lunga Biyela, The Witness
Durban - Owesilisa ushonile ekhandwa ngamatshe ngumphakathi obuwotha ubomvu e-Elandskop Section 14 ngempelasonto kulandela ukuthi eshise umuzi kamama wakhe washaya nodadewabo.
Umndeni kaNhlanhla Dlamini ukholelwa ekutheni lo wesilisa, 46, ubenamadimoni njengoba ake azama ukubhokoda umama wakhe ngommese esikhathini esedlule, kusho umfowabo, nokhulume nephephandaba wacela ukungadalulwa.
“Ngemuva kokuzama ukugwaza umama sathola incwadi emaphoyiseni, emvimbela ukuba asondele kithi," esho.
NgoMgqibelo, ngesikhathi umndeni unomcimbi wokumbulwa kwetshe ekhaya, uDlamini ufike ngaphandle kokumenywa.
Ube eseshisa izindlu ezintathu zikamama, kusho umfowabo, nokuyilapho-ke umphakathi usine wazibethela kuye.
Ibhuntshile imizamo yokuthola amaphoyisa ukuba aphawule ngalesi sigameko.
- Landela
IzindabaNews24 kuTwitter
- The Witness


text:
Kuboshwe abasolwa emacaleni engu-46
2013-01-18 14:06
Johannesburg - Ziwakhalele amadoda amathathu asolwa ngokuthinteka ezehlakalweni ezingu-46 zobugebengu obuhlanganisa ukubulala nokuduna izimoto, kusho amaphoyisa aKwaZulu-Natal.
Ngokusho kokhulumela amaphoyisa uLieutenant-Colonel Vincent Mdunge, abasolwa ababili baboshwe ngemuva kwesehlakalo sokudubulana namaphoyisa, esenzeke endaweni yaKwaMaphumulo.
Abasolwa abaneminaka engu-26 no-27 ubudala, banqwamane phezulu namaphoyisa, ngemuva kokuduna iloli, lokhu kuholele ekutheni kuboshwe nomunye umsolwa oneminyaka engu-63 ubudala.
UMdunge uthi bakholwa ngukuthi umsolwa lona osekhulile, nguye ubhongoza kulezi zigilamkhuba, kubanjwe izibhamu ezihlanganisa i-AK-47 ne-rifle.
Kulindeleke ukuthi abasolwa bavele ngaphambi kweNkantolo yeMantshi yakwaMaphumulo ngoLwesihlanu.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).
- SAPA


text:
UPhiyega ukhathazekile ngesihluku samaphoyisa
2013-02-28 14:02
Johannesburg - UKhomishana wamaPhoyisa kuzwelonke uRiah Phiyega ukhathazele kakhulu ngezinsolo ezithi amaphoyisa ahlukumeze abulala umshayeli wetekisi e-East Rand, kusho ihhovisi lakhe ngoLwesine.
"Udaba luyacwaningwa ngukhomishana, uselugxeke kakhulu," kusho umkhulumeli wakhe uBrigadier Phuti Setati.
Umshayeli wetekisi odabuka eMozambique, uMido Macia, 27, uhudulwe ngeveni yamaphoyisa, wagcina ngokushonela esitokisini eDaveyton, eBenoni.
USetati uthi lesi sehlakalo sesibikwe kwabakwa-Independent Police Investigative Directorate (Ipid), kuze kuzoqhutshwa kahle uphenyo.
UPhiyega usecele uKhomishana obambile uMajor-General Phumzo Gela, ukuthi aqhube uphenyo lwangaphakathi, bese emthumelela impendulo.
Inhlangano i-Amnesty International isisigxekile lesi senzo.
"Kuyakhathaza ukuthi ziyanda izehlakalo zokuhlukumeza ezithinta amaphoyisa eNingizimu Afrika," kusho uMqondisi kwa-Amnesty International, uNoel Kututwa.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- SAPA


text:
UZuma wesekwa yizifundazwe ezinhlanu
2012-11-29 08:30
Johannesburg - Kubukeka kumhambela kahle uMengameli Jacob Zuma ekutheni aphinde aqokelwe esikhundleni sakhe engqungqutheleni ye-African National Congress, eMangaung.
Lokhu kulandela ukuhlaluka kwemibiko ethi uZuma wesekwa yizifundazwe ezinhlanu.
Kungase kungacaci-ke ngesikhundla sesekela lakhe njengoba ebukeka ekhula amazwi afuna injinga uCyril Ramaphosa aqhoqhobale lesi sikhundla.
UZuma, nowathatha izintambo ngesikhathi kuketulwa uThabo Mbeki ngo-2007, ubukeka ethwelwe ngeqoma ezifundazweni eziyisihlanu, okubalwa neKwaZulu-Natal, nenesibalo esiphezulu sezithunywa ezizovota eMangaung.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- Reuters


text:
Umphakathi ubambe izigebengu
2013-01-21 08:18
Johannesburg - Umphakathi waseMeyerton uzizingele waze wazithola izigebengu eziyisihlanu ezizame ukugqekeza umuzi wowesifazane obesele nezingane zakhe kwakhe, kusho umbiko ngoMsombuluko.
"Bengisele nezingane zami ekhaya ngesikhathi izinja zikhonkotha into engapheli emnyango. Ngibe sengiphuma ngazithela phezu kwamadoda ayisihlanu ephethe amathuluzi," kusho lo wesifazane ongathandanga ukudalulwa igama lakhe, elandisa iBeeld.
"Ngibe sengimemeza, bangiziba, baqhubeka nokuhlephula i-burglar guard," esho.
Ube esefonela umyeni wakhe, ozithele phezu kwezigebengu sezihamba ngemoto, ube esezijaha washayisa imoto yazo kodwa zabaleka.
Lo wesifazane wabe esefonela ithimba eliqapha udweshu emphakathini kulo masipala.
Lezi zigelekeqe zibanjwe zicashe esigangeni.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Kushone ababili kudutshulwa eThekwini
2013-02-20 16:31
Durban – Abantu ababili badutshulwe bashona eThekwini, kusho abahambisi bosizo oluphuthumayo ngolwesithathu.
Okhulumela abakwaNetcare 911 uChris Botha uthi lokhu kwenzele ezimphambanweni zomgwaqo uPixley Ka Seme noWilliams Road, phakathi eThekwini.
Owesilisa nowesifazane bashonile kwathi omunye umuntu oyedwa walimala, ababili bathola imihuzuko.
Abalimele bangeniswe esibhedlela i-Addington, amaphoyisa abematasa endaweni yesehlakalo.
Imininingwano eminingi ibingakazeki.
– Landela Izindaba News24 kuTwitter
(@IzindabaNews24).


text:
Ubaba nendodana balahlwe awokudlwengula
2012-12-06 08:17
Johannesburg - UBooi Makhubela nendodana yakhe uRodgers abatshengisanga muzwa ngesikhathi belahlwa ngamacala angu-39 okudlwengula, ukushaya, ukuthumba nokugebenga eNkantolo eNkulu yaseGoli, kubika iSowetan.
Laba bobabili bakhale ngaphansi emacaleni okudlwengula abesifazane abayishumi ngesikhathi babezenza abashayeli bamatekisi eGauteng phakathi kuka-2008 no-2009.
IJaji uRoland Sutherland uthe yize kunobufakazi bokuthi uBooi akazange abadlwengule abanye besifazane, kodwa kuyacaca ukuthi waba yingxenye yala macala.
"Wayenga abesifazane ebayalela ukuthi bagibele yiphi itekisi," kuqhuba uJaji Sutherland.
Ijaji liphinde labuchitha ubufakazi bukababa nendodana, yamukela obabamangali.
La basolwa bathi abanye babesifazane ababadlwengula babengomahosha, kanti abanye bavuma ukulala nabo ngoba bebathembise imali.
Bathi abanye balala nabo ngesikhathi bengenayo imali eyanele yokugibela itekisi.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- News24


text:
Ayiphunyuzwe manje eyaseNkandla - Nxesi
2013-01-28 08:32
Pretoria - Akusetshenziswanga imali yomphakathi ngesikhathi kwakhiwa umuzi kaMengameli Jacob Zuma eNkandla, kusho abaphenyi boMbuso, embikweni ekuhloswe ngawo ukugoqa lolu daba oseluvuse umsindo omkhulu kuleli ngaphambi kokhetho lwangonyaka ozayo.
Lo mbiko uthe uhulumeni wasebenzisa imali engu-R206 million kwezokuphepha, nokuthiwa kwenziwa ngemuva kokuhlola isimo sokuthola izinsongo kukaZuma.
Osopolitiki abaphikisayo nabezindaba bathi uZuma wasebenzisa u-R250 million wemali yabakhokhi bentela ukulungisa umuzi wakhe oseNkandla, KwaZulu-Natal.
UNgqongqoshe wezemiSebenzi yoMphakathi uThulas
Nxesi, nokunguye obehola uphenyo lwe“Nkandlagate”, uthe abukho ubufakazi obukhombisa ukuthi kwasetshenziswa imali yomphakathi emzini kaZuma.
Uthe lolu daba kumele luphele manje.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- Reuters


text:
Ugxeke uhulumeni uRamphele
2012-07-30 08:31
Johannesburg - Loyo owabe eyisishoshovu sobandlululo uMamphela Ramphele, usegxeke uhulumeni ngodaba oluthinta ukubambezeleka kwezincwadi esifundazweni iLimpopo, wagxeka nendlela ekusingethwe ngayo lonke udaba okuthinta ezemfundo, kubika iThe Star.
"Asikho isizathu esanele esivumela ukuthi kube khona izingane ezinganazo izincwadi, nanoma ikuyiphi indawo. Angisayiphathi-ke eyokuthi kuthiwe izincwadi zidicilelwe phansi, esho ekhuluma enkomfeni i-Educational Management Association Conference, ebibanjeelwe e-University of KwaZulu-Natal.
URamphele uthe akaqondi ukuthi kungani kungekho muntu osexopshiwe emsebenzini mayelana nodaba lwezincwadi, uthe akaqondi nanokuthi kungani umphakathi ungabhikishi ulwisane nalokhu.
"Buka thina bese ubuka iKhabhinethi, ngitshele nje ukuthi kukhona yini okwenzekayo ukungenelela odabeni lwezincwadi," kusho uRamphele.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).


text:
Kuboshwe 3 ngekogqekeza eGoli
2012-07-13 10:34
Johannesburg - Kuboshwe amadoda amathathu emuva kwesigameko sokuzama ukugqekeza umuzi e-Orchards, eGoli, kusho amaphoyisa ngoLwesihlanu.
UCaptain Phillip Maganedisa uthe laba babanjwe kusanda kwenzeka lesi sigameko ngoLwesine.
"Bangene kulo muzi, babopha umnikazi wawo, 75, nomsizi ngaphambi kokuthatha impahla."
Laba bobabili bazamile ukuhlaba umkhosi, nebala inkampani yonogada yafika ngokuphazima kweso yase ibamba lezi zigebengu zisasendaweni.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Kushe isitimela eKapa
2013-01-23 08:04
Cape Town - Umlilo oqubuke esiteshini sesitimela eWoodstock, eKapa, ushiye izinkulungwane zabagibeli besele dengwane bengenazo izinto zokuhamba, kwacekeleka phansi isitimela.
Iphephandaba iCape Times libike ukuthi izicishamlilo zilwe nalo mlilo isikhathi esingangehora.
Umlilo lo ushise amakhoshi esitimela amane ngoLwesibili ntambama.
Okhulumela izicishamlilo eKapa uTheo Layne
uthe abagibeli abane balashelwe ukuhogela intuthu base beyiswa esibhedlela.
Imenenja yakwaMetrorail esifundeni uMthuthuzeli Swartz uthe lo mlilo uzobiza inkampani izigidi zamarandi.
Kuzophenywa ngalesi sigameko.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Kudutshulwe usomatekisi washona
2011-04-15 16:35
Johannesburg - Kubulawe ilungu likasoseshini iSharpville Taxi Association washona emuva kokuthi edutshulwe kawu-13 ngaphandle komuzi wakhe eVereeniging, ngokwemibiko ngoLwesihlanu.
"Kudutshulwe umlisa eBedworth Park eVereeniging izikhawu ezibalekayo ngaphandle komuzi wakhe ngoLwesine ntambama," kusho okhulumela amaphoyisa aseGauteng uConstable Teboho Lephoto.
Kodwa, akazange aqinisekise umbiko ophume ephaphendabeni iBeeld ngoLwesihlanu othi uJoseph Chesane, 49, ubeyilungu leSharpeville Taxi Association nokuthi ubulawe esigamekweni ebesihleliwe.
"Sisazama ukuthola ukuthi bekuyini imbangela yokubulawa kwakhe," kusho uLephoto etshela i-Sapa.
UChesane ubulawe ebuya emhlanganweni kasoseshini.
- SAPA


text:
Izidakamizwa zidayiselwa izingane - Petros
2012-11-07 14:04
Johannesburg - Izingane ezincane eziseminyakeni esuka kwengu-12 ubudala zidayiselwa izidakamizwa emagcekeni esikole, kusho uKhomishana wamaphoyisa eGauteng uLieutenant General Mzwandile Petros ngoLwesithathu.
"Sengike ngahlangana nothishlanhloko bezikole zamabanga aphansi ngaso lesi sihlava sezidakamziwa. Yinkulu kakhulu inkinga... abanye bakhala ngokuthi abasazi ukuthi benzenjani," kusho uPetros etshela izintatheli eGoli.
"Uma izidakamizwa zithathelwa ezikoleni, kusobala ukuthi baseduze abazidayisayo."
UPetros ubenikeza isithombe sezibalo zodlame eGauteng onyakeni ka-2011/2012.
Ezinye izingane zesikole zisebenzisana namaphoyisa ukunqanda lo mkhuba, esho.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
UMandawe uthi akesabi muntu kuleliComment on this story
ZAKHELE XABA
UZISHAYA isifuba ngokungabi nantanga esibhakeleni saseNingizimu Afrika uBoitsepo Mandawe ozolwa impi yokuhlungela isicoco se-SA welterweight ngasekuqaleni kukaJuni.
UMandawe osehlulwe kabili, ngumshayisibhakela oyedwa ezimpini zokuhlungela lesi sicoco, uzobhekana noMthobisi “The Terminator” Buthelezi empini ezoba seSandton Convention Centre, eGoli, ngoJune 2.
Laba bashayisibhakela bazohlungela ukulwela lesi sicoco esishiywe nguChris van Heerden osephethe ese-International Boxing Organisation (IBO) welterweight. Empeleni nguye uVan Heerden oseliphazamise kwaze kwaba kabili iphupho likaMandawe lokulwela lesi sicoco njengoba amehlula ngo-2009 nanyakenye.
“Akekho umshayisibhakela ongangishaya eNingizimu Afrika,” kusho uMandawe yize ake washaywa nguVan Heerden.
Kungenzeka ukuthi uMandawe ugcwele ukuzethemba ngoba engasekho uVan Heerden kubashayisibhakela angase abange nabo isicoco nokunguye yedwa osamehlulile selokhu aqala isibhakela esikhokhelayo ngo-2007.
“Ngisho naye uVan Heerden uyazi ukuthi empini yethu yokugcina ngangimshayile kodwa amajaji azisholo okwawo. Angimesabi uyakwazi lokho,” kusho uMandawe ogcizelele ukuthi leli yithuba lakhe lokubeka izandla zakhe ebhandeni ayekade eligaqele.
Ozonqoba phakathi kukaMandawe noButhelezi bekufanele abhekane noTsiko Mulovhedzi owagingqela uSicelo Mzobe ongafikanga empini yokuhlunga kodwa kungahle kushintshe konke lokho. Kuvele ukuthi uMulovhedzi usevume ukulwa noNtuthuko Memela waseMnambithi empini engamlahlekisela ngethuba lokulwela isicoco. Kungenzeka ibhande ligcine libangwe nguMemela nozonqoba phakathi kukaMandawe noButhelezi uma uMulovhedzi egcina eyithathile le mpi acushelwe umgoga ngayo.
Njengokujwayelekile, ngesikhathi ekhuluma naleli phephandaba uMandawe ubengaliphathi elokuthwala ubunzima kule mpi umphumela wayo obhekwe ngabantu abaningi.
“Anginalo noluncane uvalo ngale mpi, ngikhululekile. Ngizomfundisa isibhakela uButhelezi. Ngizomlinda nje ngimbone ukuthi uphetheni bese ngiyamgingqa,” kusho uMandawe.
Ngakolunye uhlangothi uButhelezi oqeqeshwa nguPeter Smith, ngeke athathwe kancane njengoba esahlulwe kanye ezimpini ezingu-12 kanti uMandawe usahlulwe kabili kwezingu-11.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


text:
Babhikishele ikhonsathi kaLady Gaga
2012-05-18 16:34
Manilla - Izinkumbi zabazalwane basePhilippine babambe umbhikisho bezwakalisa ukungahambisani nekhonsathi ehlelwayo yomculi uLady Gaga bethi abahambisani nokuzinweba nokuhamba nqunu kwakhe.
Abazalwane bathi angeke ibanjwe ezweni labo ikhonsathi kaLady Gaga ebizwa ngokuthi yi"Born This Way".
Abalandeli bakaLady Gaga abaneminyaka engaphansi kwengu-18 ubudala abavumelekile ukuhambeka ikhonsatrhi ngenxa yokwelumela kwezinhlamvu zomculo wakhe kanjalo nokubesabela kulokho azobe ekugila esiteji.
Ababhikishi abalinganiselwa ku-70 benhlangano iBiblemode Youth
Philippine baqhinqe ngaphandle kwamahhovisi kamasipala bethi akuvalwe lo mculi kuleli lizwe bekhala ngokuthi ubukisa ngenkolo yobuKrestu kanjalo nangoJesu Krestu uqobo.
ULady Gaga uthole imvume yokucula kuleli lizwe ngoMsombuluko nangoLwesibili kodwa abadidiyeli bacelwe yiMeya yedolobha u-Antonino Calixto ukuthi balandele imigomo ababekelwe yona.
– "Like" ikhasi lethu ku-Facebook uze ukwazi ukujoyina inkulumo
ngolimi lwakho.
– Landela IzindabaNews24 kuTwitter (@IzindabaNews24).


text:
Akukho okusha okuza noRamphele - ANC
2013-02-19 08:19
Johannesburg - Iqembu lezombusazwe elisha elimenyezelwe yisifundiswa uMamphela Ramphele, lakhiwe phezu kwesisekelo sabantu abanezinkonondo, kusho inhlangano ebusayo i-ANC.
"Imizamo kaDkt Ramphele ukuhlohla abantu bakuleli ukuthi babe yingxenye yokuhlakazeka kwezombusazwe kuleli," kusho okhulumela iqembu uJackson Mthembu esitatimendeni.
"URamphele ubephinda izinkinga vele ezaziwayo kuleli, akukho okusha akubeke etafuleni."
Izinto eziphakanyiswe nguRamphele yilezi kanye ezibalulwe nguMengameli Jacob Zuma ngesikhathi ethula inkulumo ebhekiswe esizweni.
Sisazodingidwa kabanzi ePhalamende kuleli sonto, nanoma sekwethulwa isabelozimali sezwe, kuqhuba uMthembu.
URamphele ubize iqembu lakhe elisha nge-Agang SA.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
WASHINGTON DC—
Ikhomithi yedale lephalamende ebona ngezokulima ithi izakwenza umhlangano ngeviki ezayo wokudinga indlela zokuncedisa abalimi emaphandleli ukuthi bathole imali yokuthenga inhlanyelo lokunye okusetshenziswa ngesikhathi sokulima.
Umnu. Moses Jiri omunye wabakukhomithi le uthi kuyadanisa ukuthi uhulumende usedingele abalimi bamaphulazi amakhulu awe A2, izigidi ezilitshumi lanhlanu zamadollar - $15 million yokulima umumbu.
Uthi lokhu kutshaya inhliziyo njengoba uhulumende ekhanya engasazihluphi okwamanje ukunceda abalimi bamaphulazi amancane labalimi bemaphandleni lonyaka.
UJiri uthi bazakhulumisana njalo loMnu. Tendai Biti umphathintambo wezemali ngokudinga imali yabalimi bemaphandleni abajayele ukuthola inhlanyelo kunkampani kahulumende iGrain Marketing Board.
Imali ezakweledwa ngabalima umumbu izabe itholakala ebhanga le Aagribank.
Umnu. Seiso Moyo umphathintambo wezokulima uthi kukhangelelwe ukuthi abalimi abazathola izikwelede lezi bezibhadale njengoba iAgribank ilendlela eziphezulu zokuthonisa izikwelede.
Ingxoxo Esiyenze LoMnu. Seiso Moyo


text:
Kuboshwe okusolwa ukuthi ngabe-M23 kuleli
2013-02-05 14:01
Johannesburg - Amaphoyisa akuleli abophe abantu abangu-19 okusolakala ukuthi bangamavukelambuso aseDemocratic Republic of Congo, nokubalwa izikhulu zeM23.
Leli qeqebana liboshwe enyakatho neLimpopo ngemuva kophenyo olwenziwe wuphiko lwezobunhloli, kusho amaphoyisa, ngaphandle kokukhipha ulwazi oluthe xaxa.
Esinye isikhulu sezomthetho sithe laba bangamalungu enhlangano yezihonga iM23 neke yadala umonakalo esifundazweni iKivu, nokuhudulele lesi sifunda edlameni kwabaleka abantu ababalewa engxenyeni yesigidi, beshiya amakhaya abo.
IM23 imelene noMbuso kaMengameli Joseph Kabila.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- Reuters


text:
Kushone 36 enkundleni yezemidlalo eMali
2011-02-22 14:44
Nairobi - Kushone okungenani abantu abangu-36 ngesikhathi kusuka isiphithiphithi kulalelwe umshamayeli odumile wamaSulumani eMali, kubika iphephandaba lakuleliya lizwe iLa Republican ngoLwesibili.
Amashumi ezinkulungwane abebuthene enkundleni yezemidlalo iModibo Keita eBamako ngesikhathi kushumayela u-Ousmane Madani Haidara nalapho isixuku sabantu sivele saphushelana phambili, abantu baciphizwa izinsimbi ebezivimbile.
Kulesi sigameko kulimale okungenani abantu abangu-64, kubika leli phephandaba.
Ngo-2009 kwashona inqwaba yabantu khona kuleliya lizwe ngesikhathi benyathelana eTimbuktu.
- Sapa-DPA


text:
Zikwangqingetshe izingxoxo zamaholoComment on this story
SIMPHIWE NDWANDWE
ZIME kwangqingetshe izingxoxo zamaholo phakathi kwezinyunyana zabasebenzi bakahulumeni nethimba elimele uhulumeni ezingxoxweni.
NgoLwesihlanu olwedlule zishukashukane kwaze kwasa emnyango kungekho efuna ukugoba uphondo phakathi kwalezi zinhlangothi esekusele nje amanenjana ukuthi zifike kulokho okungadala ukuzwana.
UMnuz Nkosana Dolopi, ohola ithimba le-Cosatu, uthe kume nse ukuxoxa njengamanje kwazise uhulumeni useshaya phansi ngonyawo ngokuqhamuka nesiphakamiso esisha esizokwemukelwa ngabasebenzi.
Uthe uhulumeni njengamanje usafake amazipho kulokho okudala okungu-6.5% wokwenyusa imiholo ekubeni izinyunyana zifuna u-8%. Uhulumeni ubeka etafuleni u-R900 okuyisibonelelo sezindlu yize izinyunyana zona zikhala ngo-R1 500.
Uthe bafuna ukuthi kusayindwe isivumelwano esizodonsa unyaka bese siphinde siyavuselelwa kodwa-ke uhulumeni uthi ufuna sivuselelwe ngemuva kweminyaka emithathu.
Uma kugcina kuye ngokufuna kukahulumeni kusho ukuthi azikho izingxoxo zamaholo eziyoba khona kuze kudlule iminyaka emithathu.
“Siqale ukuxoxa ngoLwesine kwaze kwaba nguLwesihlanu ekuseni ngezithuba zehora lokuqala sidingida lolu daba kodwa uhulumeni engagudluki kulokhu akubeka etafuleni. Sehlulekile ukubonisana nohulumeni ngalolu daba,” kusho uDolopi.
Uthe sebelinde ukuzwa kubasebenzi bakahulumeni ukuthi bafuna kwenziweni ngalolu daba njengoba uhulumeni usucacisile ukuthi ngeke usabeka okunye phansi.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


text:
I-DRC izobamba izingxoxo nezihonga
2012-12-05 10:00
Goma – Amavukelambuso eDemocratic Republic of Congo azobamba izingxoxo zokudala ukuthula nohulumeni eUganda, kusho izikhulu ngoLwesibili eGoma.
"Izingxoxo zizoqala ezinsukwini ezimbalwa ezizayo eKampala," kusho uNgqongqoshe wezangaPhakathi uRichard Muyej Mangez, ngemuva kosuku amasosha ebuyele edolobheni elisempumalanga, okuyisizinda sezokumbiwa phansi elisesifundazweni iNorth Kivu.
Umholi we-M23 uJean-Marie Runiga uthe amavukelambuso asekulungele ukubamba izingxoxo, okulindeleke ukuba zihlanganise izinto eziningi ezifunwa namavukelambuso, kuhlanganisa izinguquko kwezombusazwe esifundeni esikhungethwe yizimpi.
Ukudla iGoma kwamavukelambuso ngoNovemba 20, kwabangela ukwesaba ngokuthi kungasabalalisa impi.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- AFP


text:
UManuel unxusa ushintsho kuhulumeni
2011-09-05 16:37
Parliament - INingizumu Afrika iyahluleka ukunikezela ngezidingongqangi kubantu abaswele kusho uNgqongqoshe eHhovisi likaMengameli uTrevor Manuel ngoMsombuluko.
Ube esecela amalungu ePhalamende ukuba abhekisise amaphutha kahulumeni.
Kumele bangagcini ngokubuza ukuthi imali isetshenziswe ngokohlelo yini kodwa babuze nokuthi isetshenziswe kulabo abayidinga kakhulu yini yaphinde yasebenza ngendlela efanele ukukhipha abantu enhluphekweni.
UManuel uthe inkinga ngokubheka amaphutha okusetshenziswa kwezimali zikahulumeni ukuthi ziyafihlwa ukuba zicwaningwe.
Ukushintsha impilo yabantu abaswele yinto ehamba phambili ezithembisweni ezenziwe ngumthethosisekelo ezakhamizini zakuleli, hhayi nje uhlangabezana nezithembiso ezenziwa enhlanganweni yezizwe.
"Ngakho kumele sivume ukuthi nakuba zikhona izimali ezibekelwe ukwenza izidingo kodwa siyahluleka ukuzihambisa kubantu abaswele."
Lowo owayenguNgqongqoshe wezoMnotho uthe kubalulekile ukuthi umncwaningi mabhuku jikelele abheke ukuthi imali isebenza ngokomthetho wezimali zomphakathi yini.
UManuel uthe nakuba kusetshenziswa u-6% wemali yakuleli kwezemfundo, kodwa iNingizimu Afrika ayenzi kahle kwezemfundo.
Ucele amalungu ePhalamende ukuba ufune ulwazi ezikhulwini zikahulumeni, hhayi ukugcina ngokulalela izinkulumo zaminyaka yonke lapho abeminyango kahulumeni besuke begxeka abebengaphambi kwabo ngokungahambi kahle kwezinto.
- “Like” ikhasi lethu kuFacebook ukuze uthole izindaba ngolimi lwakho
- Landela IzindabaNews24 kuTwitter
- SAPA


text:
Uboshiwe obanjwe ne-speed jammer
2013-01-07 08:15
Johannesburg - Izobingelela iMantshi eNkantolo yaseHeidelberg, indoda ebanjwe ngamaphoyisa isebenzisa umshini wokujema isivinini semoto.
Umshayeli lona ubeshayela emgwaqeni ongu-N3 eHeidelberg, kusho amaphoyisa aseGauteng.
"Kumiswe imoto yomsolwa ngesikhathi amaphoyisa ehluleka ukubona isivinini abehamba ngaso. Kuthe uma amaphoyisa esesha emotweni, athola lo mshini," kusho okhulumela amaphoyisa uBusaphi Nxumalo.
Umsolwa ubhekene necala lokuphazamisa ukusebenza komthetho.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
Kushone 8 wezingane ePalastine
2012-02-16 16:24
Jerusalem - Cishe kushone izingane ezingu-8 zasePalestine ngoLwesine ngesikhathi iloli lishayisa ibhasi lezingane zesikole engwaqeni oseWest Bank, kusho amaphoyisa akwaIsraeli.
"Kushone cishe izingane eziphakathi kuka-10 no-16, kwalimala ezingaphezulu kuka-30 eziphuthunyiswe ezibhedlela ezihlukene zaseRamallah naseMt Scopus," kusho isikhulumi samaphoyisa uLuba Samri kwabe-AFP.
Okhulumela abezimo eziphuthumayo kwaIsrael uthe isibalo sabalimele sicishe sifinyelele ku-40, uthe abalimele baphuthunyiswe ezibhedlela zakwaIsrael nasedolobheni laseWest Bank iRamallah.
Lengozi yenzeke emgwaqeni omatasa kakhulu ngaseJerusalem, ngesikhathi iloli lingena ebhasini lezingane zesikole sasePalestine.
– "Like" ikhasi lethu ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter (@IzindabaNews24).
- Sapa - AFP


text:
Udilikajele kowadlwengula ongaphilile ekhanda
2013-01-24 16:37
Durban - Indoda yaKwaZulu-Natal izohlala impilo yayo yonke ejele kulandela ukuthi iNkantolo yesiFunda eSikhawini, iyilahle ngecala lokudlwengula, kusho amaphoyisa ngoLwesine.
Indoda eneminyaka engu-47 ubudala, yadlwengula owesifazane ophazamisekile ekhanda, lokhu kwenzeka endaweni yaseMpembeni ngasePort St Johns.
Okhulumela amaphoyisa uCaptain Thulani Zwane, uthi isehlakalo senzeka ngo-Agasti 2010.
"Owesifazane wayesekhaya ngesikhathi kutheleka le ndoda imdonsela esikhotheni sikamoba esiseduzane, ifika imhlukumeza, kusho uZwane.
Isisulu satholwa ngudadewano owayekhathazekile, ngesikhathi ehamba ethungatha, wafica indoda izitika ngaye.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
IChiefs izabalazile esicongweni
2012-12-19 07:47
Johannesburg - IKaizer Chiefs ibukeka ingeke inyakaziseke kalula esicongweni kulandela ukushaya aMaZulu ngo 2-0 emdlalweni wePremiership obubanjelwe eSoccer City ngoLwesibili ebusuku, kubika iKickOff.com.
UMatthew Rusike noBernard Parker yibo abafake amagoli nokufakele aMaZulu, nasemsileni weligi, ingcindezi eningi.
USuthu lugadle kwaphuka zona izinduku ngesikhathi lungakwazi ukuthola ipali kuze kube umdlalo uyagoqwa.
Umqeqeshi weChiefs uStuart Baxter uke waphawula ngaphambi komdlalo ukuthi abadlali bakhe kuzomele bazimisele ngoba unesiqinisekiso sokuthi uSuthu nalo lulambele amaphuzu.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- News24


text:
Kushone 29 kuhlaselwa e-Iraq
2013-01-18 12:01
Baghdad - NgoLwesine isibalo sinyukele ku-29 sabashonile nabangu-120 abalimele ezehlakalweni zokuhlasela ezenzeka kwelase-Iraq, kusho izikhulu, kulandela imibhikisho esidonse isonto lonke yokukhombisa ukungahambisani nohulumeni kanye nezinkinga ezikhungethe leliya lizwe.
Izehlakalo zokuhlasela sezenzeke izinsuku ezintathu zilandelana kanti sezidlule nemiphefumulo yabangu-88, kuhlanganisa nelungu leSunni Iraq elibulawe yidelakufa kanye nabanye abangu-33 abashone ngesikhathi kuqhuma amabhomu ezimotweni edolobheni enisenyakatho.
Izwe lase-Iraq likhungethwe yizinkinga zezombusazwe, njengoba noNdunankulu uNuri al-Maliki ebhekene nemibhikisho ephikisana nokubusa kwakhe kanye namazwe amaningi asememezele ukuba kuqunjwe phansi uMbuso wakhe.
Alikho iqembu eseliphumele obala lavuma izenzo zokuhlasela, kodwa amasosha eSunni ajwayele ukuhlasela ngemizamo yokuphazamisa ukusebenza kukahulumeni.
- Landela
IzindabaNews24 kuTwitter
- Sapa - AFP


text:
Injabulo begubha engu-50 bashadaComment on this story
NQOBILE MASIMULA
KUBE yinjabulo yodwa ezithandanini zasoSindisweni, eNdwedwe, ngesikhathi izingane zazo zizenzela umcimbi ngosuku ezashada ngalo eminyakeni engu-50 edlule.
UMnuz Mshiyeni (80) noNkk Ellen Mngadi (72) bebenzelwe yizingane zabo ezinhlanu indu-mezulu yomcimbi ngoMgqibelo ekhaya labo. Lezi zithandani zashada ngoNovemba 24, 1962.
Zithi ayikho imfihlo etheni eyenze ukuthi zihlale isikhathi esingaka zishadile kuphela kube wukuhloniphana nokubekezelelana kuyo yonke le minyaka.
UMnuz Mngadi uthe kubajabulisile ukuthi sigcine sifezekile nakubona isisho sokuthi ukuzala ukuzelula amathambo njengoba bengakhiphanga ngisho indibilishi ekwenziweni kwalo mcimbi.
“Besingazi ukuthi nakuthina kuzogcina kwenzekile ukuthi senzelwe yizingane zethu umcimbi omkhulu ngale ndlela,” kusho uMngadi.
UNkk Mngadi uthe bahlangana nomyeni wakhe esaneminyaka engu-21 ngesikhathi evakashele kababekazi wakhe eMaoti nokuyilapho kwakuhlala khona uMngadi esakhula.
“Wangibona khona wase wangilandela kwagcina sekungumuntu engimthandayo njengoba namanje ngisamthanda futhi sihlalisene kahle,” kusho uNkk Mngadi.
Uthe isiyalo angasinika abashadile abasebasha wukuthi baqinisele futhi babekezelelane ukuze bezohlalisana isikhathi eside ngoba ngaphandle kwalokhu kungagcina kuphele konke.
“Ngeke ngiqambe amanga ngithi emshadweni kulula. Yize kunzima khona kodwa kuyaqiniselwa uma ufuna umshado wakho uqhubeke isikhathi eside,” kusho uNkk Mngadi.
Indodakazi yalezi zithandani engeyesithathu ezinganeni ezinhlanu, uNksz Netty Mngadi, ithe bakhethe ukwenzela abazali babo lo mcimbi ngosuku abashada ngalo okunguNovemba 24 ngoba befuna ukubabonga ngokubakhulisa kahle.
“Siyabajabulela abazali bethu ngale ngqophamlando yokuhlalisana emshadweni iminyaka emingaka futhi sifisa ukuthi baqhubeke nokuyiba-mba kanje size sikwazi ukubenzela nokunye okukhulu okudlula lo mcimbi esibenzele wona,” kusho uNksz Mngadi.
Umcimbi udonse usuku lonke kudekwe amatafula kudliwa yonke inhlobo yezibiliboco.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


text:
IPopcru igxeke ukubulawa kukadokotela eMpumalanga
2011-06-08 12:02
Johannesburg - Inyunyana yamaphoyisa nojele iPolice and Prisons Civil Right's Union (Popcru) izwakalise ukunengeka kwayo mayelana nokubulawa kukadokotela esibhedlela iMiddelburg Hospital eMpumalanga, kusho okhulumela le nyunyana ngoLwesithathu.
"Izibhedlela eziningi azinazo izinhlelo zokuphepha ezisezingeni, nokudalwa ukunikezelwa kwamathenda ezinkampanini ezinonogada abangaqeqeshiwe ngendlela nokushoda konogada imbala," kusho okhulumela le nyunyana uMampane Norman esitatimendeni.
NgoLwesibili isiguli, 32, kusolakala ukuthi sigwaze uDkt Senzosenkosi Mkhize esifubeni, nonogada obezama ukungenelela naye wagwazwa esihlakaleni.
Unogada uthole ukwelashwa kulesi sibhedlela kwathi uMkhize wadluliselwa esibhedlela esizimele esesimweni esibucayi, nokuthe ngokuhamba kosuku washona.
Isiguli lesi sibe sesibaleka njengoba namanje sisagcwele amathafa.
IPopcru inxuse amaphoyisa ukuthi "azingele" lesi siguli aze asithole.
Inhlangano yonesi iDemocratic Nursing Organisation of SA (Denosa) ngoLwesithathu izwakalise ulaka lwayo ngokubulawa kwalo dokotela.


text:
Uzobulawa owabulala umakhelwane
2013-01-29 14:04
Huntsville - Owesifazane waseTexas olahlwe yicala lokubamba inkunzi nokubulala ngesihluku umakhelwane wakhe oneminyaka engu-71 ubudala, uzokuba ngumuntu wokuqala wesifazane ukuthi alengiswe, kusukela ngo-2010.
Inkantolo yaseDallas, yalahla uKimberly
McCarthy ngecala lokubulala usolwazi oneminyaka engu-71 ubudala, alenza ngo-1997, ubufakazi baphinde bathi wabulala abanye abantu ababili.
Ukubulawa kukaMcCarty kuhlelelwe uLwesibili ebusuku, lona ulandela uTeresa Lewis, owaba ngowesifazane weshumi nambili ukuthi abulawe, kusukela kwaphasiswa isigwebo sentambo ngo-1976.
Kusukela kwaphasiswa lesi sigwebo, asengu-1 309 amadoda asebulewe.
Izibalo zabezomthetho zithi phakathi kuka-1980 no-2008, baku-10% kuphela abesifazane asebegwetshwe intambo.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- SAPA


text:
'Kunzima ukunikela ngosizo eDarfur'
2013-02-14 12:02
Khartoum – Isibalo esiphezulu sabantu abashiye amakhaya abo eSudan, eDarfur, sesidale ukuba amakhaya ecekelwe phansi, izitshalo zishisiwe nabahlinzeka ngosizo behluleka ukuhlangabezana nezidingo, kusho isikhungo esinikezela ngosizo emazweni omhlaba i-Oxfam ngoLwesine.
Izinkulungwane zabantu ezibaleke ngenyanga edlule esifundeni saseJebel Amir enyakatho neDarfur zibhekene nokushodelwa ngamanzi ahlanzekile kanye nokuthuthwa kwendle, kusho i-Oxfam esitatimendeni.
Balinganiselwa ku-100 000 abantu abashiye amakhaya abo ezindaweni zaseJebel Amir kulandela impi yomkhaya.
"Laba abakwazile ukubaleka abanaso isiqiniseko sokuthi bazobuyela nini emakhaya abo, njengoba iningi lawo licekeleke phansi ngesikhathi kunezimpi,” kusho okhulumela i-Oxfam, uHamouda Kanu esitatimendeni.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Ingozi ibulale umdlali weBulls
2012-11-05 10:31
Johannesburg - Umdlali osemncane weBlue Bulls nobebukeka enekusasa eliqhakazile kwezebhola lombhoxo kanye nabanye abasolwa abathathu abasolwa ngokuphanga bashonile ngesikhathi imoto abebebaleka ngayo ishayisana neyalo mdlali, kusho umbiko ngoMsombuluko.
UNico van Vuuren, obedlala endaweni ye-lock ne-hooker eqenjini labangaphansi kweminyaka engu-21 leBulls, ushonele ezimpambanweni zomgwaqo ngaseKomatipoort eMpumalanga ngoMgqibelo ntambama, ngemuva kwemizuzwana abesilisa abathathu bephange isitolo senyama, kubike iBeeld.
Imoto ka-Van Vuuren, iToyota Hi-Rider emhlophe ishayisane neyabaphangi iNissan 1400, bonke bashonele endaweni yesigameko, ngokisho kukaJoseph Mabuza, okhulumela uMnyango wezokuThutha eMpumalanga.
"UNico akazi nokuthi ubulawe yini," kusho ubaba wakhe etshela iBeeld. "Indodana yami ishonile, akukho ekwenzile obekungaze kwenze ifanelwe ukufa. Kubuhlungu, bekungamele kwenzeke kanje."
Okhulumela amaphoyisa uColonel Leonard Hlathi ukuqinisekisile lokhu.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Usathandwa eKZN uZuma - Ucwaningo
2012-09-28 15:49
Johannesburg - Abathathu kwabahlanu abasebasha baseNingizimu Afrika abafuni ukubona uMengameli uJacob Zuma ekhethwa ihlandla lesibili, kusho umbiko wocwaningo lwabakwaPondering Panda, ngoLwesihlanu.
"Umphumela wocwaningo ukhombisa ukuthi u-61% wentsha yaseNingizimu Afrika ikholwa wukuthi sekuyisikhathi sokuba uZuma aphume esikhundleni sakhe,” kusho iPondering Panda esitatimendeni.
Ucwaningo lwenziwe kubantu abangu-4190 baseNingizimu Afrika abaphakathi kweminyaka engu-18 no-34, ngokusho kwalo, baningi abesifazane abafuna uZuma aphume esikhundleni uma kuqhathaniswa nabesilisa.
Cishe u-64% wabesifazane abafuna uZuma aphume esikhundleni, kube u-57% wabesilisa.
Bangu-58% abamnyama abeseka ukukhishwa kukaZuma, babengu-69% abamhlophe, kube u-74% amakhaladi kanti u-79% wamandiya wona ufuna aphume.
KwaZulu-Natal usathandwa kakhulu uZuma, ngokusho kocwaningo.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).


text:
Uhulumeni kumele unxephezele abantu - NFP
2012-11-14 14:01
Johannesburg - Uhulumeni wesifundazwe iGauteng kumele unxephezele imindeni edilizelwe izindlu ngoba yakhe ngokungemthetho emhlabeni wawo, kusho umholi weNFP uZanele Magwaza-Msibi ngoLwesithathu.
Umholi weNational Freedom Party uthe ukudilizwa kwezindlu okwenzeke eLenasia, eningizimu yeGoli, kufana ncamashi nokwakwenzeka ngesikhathi sobandlululo.
"Akukholakali ukuthi kulesi sikhathi sanamhlanje abantu bangasuswa ngale ndlela banganikwa ngisho indawo yokufihla ikhandla," usho kanje esitatimendeni.
Kunokuba adilize izindlu, kumele uhulumeni wesifundazwe abhekane ngqo nezikhulu zikamasipala ezenza inkohlakalo.
Zilinganiselwa ku-50 izindlu ezidiliziwe ngesonto eledlule.
Uhulumeni wesifundazwe kanye nomnyango wezezindlu bathe zingaphezulu kuka-100 izindlu ezisazodilizwa kuleli sonto.
Umnyango uthi izakhamizi zakhe kulemdawo nakuba zaxwayiswa ukuba zingakhi.
I-SA Human Rights Commission isifake lolu daba eNkantolo eNkulu yaseGoli.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
ISpain ishaqe izimpahla zikaMubarak
2012-12-14 07:16
Madrid - Amaphoyisa aseSpain athole impahla elinganiselwa ku-$36.5 million engekalowo owayengumengameli wase-Egypt owakhishwa ngendluzula uHosni Mubarak nasondelene nabo.
Kulokhu kubalwa umuzi osebhishi iMarbella nezimoto zikanokusho, kusho uhulumeni ngoLwesine.
I-Egypt icele iSpain ukuba iphenye iphinde ithole izimpahla ezingaphansi kwegama likaMubarak nabantu abangu-100 asondelene nabo, okubalwa amalungu omndeni, izikhulu kuhulumeni nosomabhizinisi.
UMnyango wezangaPhakathi eSpain uthe ushaqe izimpahla zika-18.4 million euros, wangacacisa ngalezi ezisele.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- Reuters


text:
WASHINGTON DC—
Uhlangothi olubona ngokubalwa kwabantu olwe Zimbabwe Statistics Agency lwethule impumela yakuqala ngoMvulo yohlelo lokubala abantu olukhomba ukuthi inani labantu eZimbabwe likhuphuke kancance lisuka kuzigidi ezedlula kancane ezilitshumi lanye-11,6 million ngomnyaka ka 2002 lisiya kuzigidi phose ezilitshumi lantathu-12, 9 million.
Umgcinisihlalo weboard ye ZIMSTAT uMnu. Douglas Hoto utshele intathelizindaba eHarare ngoMvulo ukuba nxa kukhangelwa indlela inani labantu elikhuphuke ngalo ngemva kweminyaka engamatshumi ayiskhombisa leli nani lingabe selengeze ngokuphindwe kabili.
Idolobho le Harare yilo elitholakale lilabantu abanengi abalitshumi lasithupha ekhulwini 16% lilandelwa yiManicaland elesilinganiso esilitshumi lane ekhulwini-14%.
lokhu kutsho ukuthi iHarare ilezigidi ezedlula kancane ezimbili 2, 098 199, i Manicaland ilezigidi phose ezimbili-1,755 000, iMidlands ilezigidi phose ezimbili-1, 622 476, iMasvingo layo yedlula isigidi-1,486 604, Mashonaland West (1, 449 938), Mashonaland Central (1, 139 940), iMatabeleland North iphansi kwesigidi-743 871, iMatabeleland South layo iphansi kwesigidi-685 046.
Idolobho lakoBulawayo yilo elibikwa lile nani labantu elehlileyo kakhulu eliphansi lalo kwesigidi-655 675, njalo yilo lodwa elilenani labantu elehlileyo elizweni lonke.
Ingcwethi ecubungula ezombusazwe, uMnu. Rejoice Ngwenya utshele iStudio 7 ukuthi inani leli lizadala imbuzo eminengi.
Ingxoxo loMnu. Rejoice Ngwenya


text:
I-NPA ibhacaze kakhulu - IFP
2012-09-03 08:30
Johannesburg - Ishayisa ngovalo indlela yokusebenza kweNational Prosecuting Authority, kusho uKoos van der Merwe, nokhulumela i-IFP kwezobulungiswa, kulandela olwaseMarikana.
"Baqale benza isidididi ngokubeka abavukuzi abangu-274 amacala bebe bazi kahle ukuthi ngeke babe nabo ubufakazi. Abazange basibone isidingo sokulinda imiphumela yophenyo. Bazenzele umathanda nje," esho.
"Okwesibili, bavumele ingcindezi ukuba ibalawule. Lokho-ke nje kuyinkinga kukodwa," eqhuba.
I-NPA kudingeke ukuthi iwahoxise amacala okubulala abebekwe la bavukuzi.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Ufuna ukugezwa ngo-R2m uNzamaComment on this story
SIMPHIWE NGUBANE
UMPHATHI wamaphoyisa kaMasipala weTheku uKhomishana Eugene Nzama usethumele incwadi yabameli inyunyana ye-SA Municipal Workers’ Union (Samwu) afuna kuyo izigidi zemali ngokungcolisa igama lakhe esidlangalaleni.
Incwadi yommeli kaNzama, uZane Haneef, Isolezwe elinayo ikhophi yayo, ufuna u-R2 million kuSamwu ngokuba nemibhikisho lapho yayifuna khona axoshwe emsebenzini njengoba imsola ngokuba umkhwabanisi, ukungawazi umsebenzi aqashelwe wona, ukuqasha ngetiye, ukwenza ibhizinisi noMasipala awusebenzelayo nokuvumela kusetshenziswe izimoto zamasipala ngokungemthetho.
Okunye le ncwadi ethi kuthunaze futhi kwahudulela phansi igama likaNzama yizinsolo ezenziwa yiSamwu zokuthi wakha itulo nowesifazane oyiphoyisa ukuthi avulele icala locansi abakhulumeli ababili bamaphoyisa kule nyunyana.
“Lezi zinsolo zaphenywa ngowaweyiMenenja kaMasipala uDkt Michael Sutcliffe wathola ukuthi abukho ubufakazi ngelezi zinsolo nokuthi akulula axoshwe uNzama ngoba uphethe isikhundla ngokugcwele ngakho ngeke ukhangiswe umsebenzi wakhe. Wabe esetshela iSamwu ukuthi ilethe ubufakazi bokuthi kwakuwuNzama yini owayalela amaphoyisa ukuthi asebenzise izimoto eyogilosa noma athuthe ngamaveni omsebenzi izingane zabangani bawo, kodwa yahluleka,” kuchaza incwadi yommeli.
Le ncwadi iveza ukuthi izinsolo ezishiwoyo zidwebela umphakathi isithombe okungesiso sokuthi uNzama uyisigebengu, unamanga, akasifanele isikhundla asiphethe yize aphenywa kwangatholakala lutho.
Sekuneminyaka amaphoyisa angaphansi kweSamwu efuna kuxoshwe uNzama emsola ngenkohlakalo, ukuwaphatha ngesandla sensimbi eshaya indiva izidingo zawo.
NgoJuni 4 nyakenye iMenenja kaMasipala uMnuz S’bu Sithole yanika uNzama ikhefu eliyisipesheli lezinyanga ezintathu ithi ifuna ukuphenya kabanzi ngezinsolo zenkohlakalo, ukuphazamisa ukusebenza kwengalo yomthetho nokwenza ibhizinisi noMasipala kulo mbutho.
UNzama wanikela eNkantolo yezabaSebenzi okuyiyo eyambuyisela emsebenzini kungakapheli nenyanga emisiwe njengoba isikhundla sakhe sasesibanjwe nguMnuz Vincent Ngubane oyiNhloko yethimba elibhekele izinhlekelele kuMasipala.
Ummeli kaNzama uthi wamiswa ngenxa yeSamwu, ngakho kufanele ikhokhe nangakho konke ukumhlaza le nyunyana ekwenzile.
UNobhala weSamwu uMnuz Jaycee Ncanana uthe lena yincwadi yokubavala umlomo abayithunyelwe wuNzama echaza nokuthi ngeke bakhokhe lutho kodwa sebeyohlangana enkantolo.
UNcanana uthe bazimisele ukuveza izikhalo zabasebenzi babo kuze kube sekugcineni ngakho lokhu okwenziwa uNzama akwenzi mehluko kepha kubhebhethekisa isimo.
“Asijiki ekutheni sifuna ukunikwa ithuba lokuneka konke ngezinsolo esinazo ngoNzama nezinto ezenzeka emaphoyiseni kaMasipala. Besizitshela ukuthi usinika incwadi yokusazisa ngezikhalo anazo kanti incwadi yokusivala umlomo. Le nto ayenzayo iphambene nenqubomgomo yokusebenza ukuthi uma wenze izinto kukhona abafuna ukunekela izwe ngalokho bese ugijimela enkantolo uyobavala umlomo,” kusho uNcanana.
Khonamanjalo, lihoxi-le icala ebelivulelwe iphoyisa likaMasipala, u-Inspector Sibusiso Langa elalihamba noNzama elahilizisana nowesilisa kubangwa indawo yokupaka imoto ngaphandle kwesibhe-dlela i-Addington emasontweni amabili edlule.
Kuthiwa ukuhluku-nyezwa uMnuz Lutch-man Natalie abekhala ngakho kuchithiwe kwi-Ipid ngenxa yobufakazi bukaNzama nobenko-sikazi kaNatalie.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


text:
I-DA ifuna ukuvulela uModise icala
2013-02-08 16:24
Johannesburg - IDemocratic Alliance ihlela ukubeka icala uNdunakulu waseNorth West uThandi Modise, kusho iqembu ngoLwesihlanu.
"I-DA ithole ukuthi izinhloko zemiNyango eNorth West, zonke azikho emsebenzi zihambele i-lekgotla ye-African National Congress," kusho umholi we-DA esifundazweni uChris Hattingh.
"Kubukeka sengathi izikhulu eziholelwa ngezimali zabakhokhi bentela, zikhishwe emahhovisi nguNdunankulu uThandi Modise ukuthi zihambele i-lekgotla. Lokhu kuphambene nomthetho."
I-DA ithi ifuna uMvikeli woMphakathi uThuli Madonsela aqale uphenyo.
"Uma uphenyo luthola ukuthi lokhu kuyiqiniso, kuzomele uModise atholakale enecala ngaphansi kwe-Eecutive Ethics Act, lokho kosho ukuthi kumele ehle esikhundleni sakhe," kuqhuba uHattingh.
"Uyaqhubeka lo mkhuba wokusebenzela i-ANC kunokuthi kusetshenzelwe abantu baseNorth West."
Umkhulumeli kaModise uLesiba Kgwele uthe azinasisekelo izinsolo ezibekwa undunakulu.
"Izinsolo zingumkhuba nje we-DA ojwayelekile, undunakulu akakayiqali i-lekgotla, futhi akamemenga sikhulu esiphezulu."
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
ZINDABA ZAKHO MNGOMA: INGONYULUKA ... - UZSpace Home
lobungoma lulutbutbukisile ulimi IwesiZulu. Maningi amagama asetshenziswa izangoma anotbisa ulimi Iwetbu. Indlela izangoma ezibiza ngayo imitbi eziyisebenzisayo yiyo kanye eyenza ulimi IwesiZulu lunotbe. Kwazona izangoma zinamagama ezibizwa ngawo njengalawa; amakhosi: omangotbobane, abanamanga, ondlela-zinuka-umswani kanye nelithi uhlanya. Wonke la magama anomthelela ekuthutbukiseni nasekunoniseni ulimi IwesiZulu. Zikhona nezaga ezisondelene nenkulumo yezangoma. Izaga zilima indima ebanzi ekunothiseni ulimi Iwetbu. Lobu ubuciko obukhulu benkulumo engaguqukiyo, izaga zihlala ziyilokho eziyikho noma ngabe yisiphi isikhathi ezisetshenziswa ngaso. Izangoma uma zikhuluma ngezaga, umuntu ongasazi kahle isiZulu angadideka angaqondi ukuthi basho ukutbini, njengokuthi nje "Awumbiwa ndawonye." Lokhu kusho ukuthi bangaba izangoma bonke basebenzise imithi kodwa yilowo nalowo unendlela yakhe awutbaka ngawo umuthi wakhe, kanjalo futhi indawo nezindlela abawutbola ngazo azifani. lzisho ziningi ezivela olimini lobungoma. Ukubhoboka kusho izinto eziningi, kanjalo futbi nasezangomeni liyasetshenziswa leli gama uma sekufike isikhathi lapho idlozi elibhoboka khona. Isisho esiphathelene nokubhula sisebenza ngezindlela eziningi kodwa izangoma zona uma zikhuluma ngokubhula, zisho ukucacisa umhlahlo noma umbhulo kulabo abadinga usizo lokubhulelwa. Imvunulo yezangoma namathwasa yimvunulo yekhethelo neluphawu lokukhombisa ukutbi lona isangoma noma ithwasa. Phakathi kwemvunulo yezangoma namathwasa sibheka iminqwambo yezikhumba zezimbuzi, ishoba lenkonkoni, imifece, imiyeko ephothwe ngobuhlalu obumhlophe nobubomvu kanjalo nezinyongo kanye nezinye ezifutbwa zichonywe ekhanda lesangoma nethwasa. It6
ithwasa nesangoma sihluke kakhulu komunye umuntu ngoba akekho umuntu ongasukela imvunulo yezangoma ahlobe ngayo ngoba akasiso isangoma noma ithwasa, akangeniwe umoya wedlozi njengesangoma nethwasa. 117
ZINDABA ZAKHO MNGOMA: INGONYULUKA
UMNIKELO
IQOQA Lolu cwaningo luyimizamo enzu
ukuze zikwazi ukuhumusha amathambo
2.5.4 Imithi Yokuncindisa Neyokukho
ISAHLUKO SESIKIIOMBISA
zingacaci izindle1a zedlozi. Uma ku
• Ucwaningo luhlose ukuyozitholel
phansi ngezangoma. Kuyovakashelwa e
ISAHLUKO SESffiILI
USibiya, (2007) yena ubeka kanje:
ungumoya wenhlanhla usuke ufuna uku
Abadala bayazazi izilwane ezimele u
nesigcwagcwa amangalelwe amacala ng
Omunye umuntu uphathwa yikhanda eli
noma usuwaphothula futhi uwaphothul
Njengoba Ie rmmoya iyirnimoya yasek
UMhlongo, (2007) uthi:
Laba bantu abangenwa yilo moya wama
Umuntu onendiki, indawe nenono ungu
3.0 UKUBHOBOKA KWEDLOZI
Uma idlozi libhoboka kuvama ukuba k
ngilele phansi ukugula. Kwavele kwa
usuke esaziwa. Kunezimpawu isangoma
Impepho emhlophe ishiswa uma kunike
leli hubo, uyolicula ngezikhathi zo
kuye ngezithako-ke ezisuke zisetshe
uyisithako esiphambili sokunika izi
ihlalanyosi, umlahlankosi namaxolo
Ibomvu elisha alibhudwa, linesishoz
Ngaso lesi sikhathi ithwasa liyaqal
Amanzi enyongo namanzi esinye kuyax
Uyise wethwasa uza ephethe ukhamba
ayihlangabeze ngembuzi kushiswe imp
obumhlophe, kube sekuvela ukuthi lo
kwalo yikhona okukhomba isikhathi a
uyaguqa. Uma edla emile, uyomelwa i


text:
Kuyathusa ukuqashwa kukaJiba : DA
2011-01-14 15:10
Johannesburg - Iqembu leDemocratic Alliance ngoLwesihlanu lizwakalise ukungenami ngokuqokwa kukaAdvocate Nomgcobo Jiba njengesekela likamqondisi kuzwelonke ophikweni lwezokushushiswa kwamacala omphakathi.
"U-Advocate Jiba akakulungele ukubamba lesisikhundla ngenxa yomlando wakhe neNPA nalapho azibandakanya kwezepolitiki kanye nakwezangasese," kusho okhulumela iDA kwezobulungiswa uDene Smuts.
Uphiko lweNational Prosecuting Authority ngoLwesine lumemezele ukuqashwa kwamasekela kamqondisi amabili.
UJiba kanye Nomvula Mokhatla baqokwa kusukela ngoDecember 22, 2010 kodwa baze baqala ukusebenza kulelisonto.
UJiba ke wake wabhekana namacala okungathembeki, ukuziphatha ngendlela engafanele emzesbenzini kanye nokushiya iNPA imapeketwane.
- SAPA


text:
Kushone 2 kushayisana 140 wezimoto
2012-11-23 07:23
Texas - Kushone abantu ababili kwathi abangaphezu kuka-80 balimala ngesikhathi kushayisana izimoto ezingu-140 emgwaqeni omkhulu eTexas, kusho izikhulu.
“Bekuyingozi enyathisa igazi,” kusho oweJefferson County Sheriff uRod Carroll. “Ezinye izimoto bezigibele phezu kwezinye.”
Le ngozi eyenzeke ngeholidi leThanksgiving yenzeke e-Interstate 10.
UCarroll uthe babalelwa ko-90 abantu abangeniswe ezibhedlela, kanti ababalelwa ku-10 kubona bebesesimweni esibucayi.
Kusolwa inkungu ebikhasa phansi ngale nhlekelele.
- Landela
IzindabaNews24 kuTwitter
- Sapa - AP


text:
Kuhlaselwe kubo kowe-ANCYL
2012-09-27 12:02
Johannesburg - Amaphoyisa aseqinisekise ukuthi aphezu kophenyo mayelana nokuhlaselwa komuzi kaSihlalo wophiko lwentsha ye-ANC esifundeni iVhembe, eLimpopo.
UBrigadier Hangwani Mulaudzi uthi kube nokudubula okwenzeke ekhaya lika-Aluruli Nelwamondo, eliselokishini iMakwarela, ngaseThoyandou ngoMgqibelo.
"Ngokusho kwemibiko, amadoda amane angene ngodli emzini wakwaNelwamondo," kusho uMulaudzi.
Laba bafuna ngodli ukubona uNelwamondo, kodwa batshelwa ngabafowabo ababili ukuthi akekho ekhaya.
"Amadoda lawa abe esedubula ebhekise kubabafowabo bakaNelwamondo, nokho akubanga khona muntu olimalayo."
Akekho oseboshiwe.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).
- SAPA


text:
AbakwaMpisane bacela ukubuyiselwa izimoto
2013-02-11 10:02
Durban - Lowo owayeyiphoyisa likaMasipala weTheku uSibusiso Mpisane nonkosikazi wakhe, uShauwn, bafake isicelo esiphuthumayo sokuthi babuyiselwe izimoto zabo zohlobo oluphambili eziyisihiyagalolunye ezashaqwa ngesonto eledlule.
Isicelo lesi sifakwe eNkantolo eNkulu yaseMgungundlovu ngemuva kokuthi izimoto zabo zishaqwe yi-Asset Forfeiture Unit (AFU).
Lezi zithandani zikhala ngokuthi azenelisekile ngendawo lapho izimoto zabo zigcinwe khona.
UShauwn Mpisane uthe kula maphepha asenkantolo kuzomele akhokhele ukuthi lezi zimoto zidilivwe wathi kuzomudla kakhulu ephaketheni.
Ngeledlule, i-AFU yanikezwa umyalelo wokuba ishaqe izimpahla zenani lika-R140 million, okubalwa izimoto nemizi.
UShauwn kumanje uhamba icala eNkantolo yesiFunda eThekwini ngezinsolo zokuthi wakhwabanisa amaphepha ngoba ebalekela ukukhokha intela.
Uyawaphika amacala.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Wasinda ngokulambisa isigebengu sidedela imoto
2012-11-21 10:01
Durban - Isigebengu esasidune imoto sagxuma imoto ihamba ngemuva kokuyeba - isisulu, nokukholakala ukuthi ngowesifazane waseThekwini ongudokotela - singaphakathi ebhuthini lemoto.
Amaphoyisa awapholisanga maseko ngesikhathi ezwa ngalesi sigameko njengoba abopha isigelekeqe esikhotheni ngaseHillcrest akwazi nokumisa le moto ngaphambi kokuthi lo wesifazane alimale, kubika iThe Mercury.
Kuthiwa lo wesifazane ubethuke kakhulu, wase ebonga abamhlengile wacela ukuba angakhulumi nabezindaba.
Kuthiwa wadunwa imoto yakhe eChatsworth Shopping Centre yindoda eyabe iphethe isibhamu.
Inkampani ye-tracker angaphansi kwayo lo wesifazane yakwazi ukuthola le moto yase yazisa amaphoyisa.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- News24


text:
WASHINGTON DC—
Uhulumende wakwele Bhilitane uthi useqale ukuhlola umkhuhlane wofuba zonke izizalwane zeZimbabwe ezethekelela lelolizwe okwedlula inyanga eziyisithupha.
Izethekeli zizamele zihlawule amadola alikhulu lalitshumi lantathu-$113, ukuhlolwa lumkhuhlane. Ngemva kokuhlolwa isihambi siyabe simele sihlanganise amaphepha akhomba ukuba kasila lumkhuhlane kunye lawokudinga ivisa.
Kodwa ingcwethi ecubungula ezombusazwe, uMnu. Bekithemba Mhlanga utshele iStudio 7 ukuthi leli nyathelo kalijonganga ukwengqabela izizalwane zeZimbabwe kuphela kodwa kulabanye abakwamanye amazwe labo okumele bahlolwe iTB bengakangeni kweleBhilitane.
Ingxoxo loMnu. Bekithemba Mhlanga


text:
Izodala uqhekeko i-Agang - Mantashe
2013-02-19 10:02
Johannesburg - Iqembu elisha lezombusazwe elethulwe ngoMsombuluko i-Agang, lingase lidale kungabi khona uzinzo kuleli laseNingizimu Afrika, kusho uNobhala Jikelele we-African National Congress uGwede Mantashe.
Abezindaba zakwa-SABC bacaphune uMantashe esho kanjena ngoMsombuluko.
"Inkinga ekhona wukuthi kunenhlese yeMelika kuyo yonke lento, ngesikhathi kuqala kuvela izindaba zaleli qembu, umsunguli walo wayeseMelika eyofuna uxhaso," kusho uMantashe.
"Okukhathazayo wukuthi le ndlela yokuxhasa, izinhloso zayo kusuke kungasikho ukusiza izwe kodwa kuwukudala uqhekeko.
URamphele usungule iqembu laqanjwa kwathiwa yi-Agang SA, okusho ukuthi Asakhe Ningizimu Afrika.
Uhlele ukuthi angenele ukhetho lukazwelonke ngonyaka ka-2014.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- SAPA


text:
UMnyango ucela usizo kosomabhizinisiComment on this story
UMNYANGO wezaManzi usutshale imali engu-R496 million ukuze kuthuthukiswe ingqalasizinda yokuphakela izingxenye ezahlukene zeKwaZulu-Natal ngamanzi.
Ngokusho kukaNkk Bongiwe Msane oyisikhulu kulo Mnyango le mali ayenele kwazise banezinhlelo eziningi zokuthuthukisa ingqalasizinda abale kuzo indawo yaseMhlabatshane ogwini lapho bezotshala khona u-R41 million nakuba umsebenzi wakhona uzodla u-R644 million.
Unxuse osomabhizinisi nezinye izinhlaka ezisiza umphakathi ukuba zibalekelele ngoba izinhlelo zabo zizolethela umphakathi amanzi ahlanzekile. Ngaphandle kwalokhu kubuye kwavela ukuthi amanzi aseNingizimu Afrika aphephile njengoba kunohlelo lokuwahlanza olusezingeni lomhlaba.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


text:
Bacele ukugadelwa izingane abazibulele
2012-11-23 10:01
Gabisile Ngcobo, The Witness
Durban - Wathola i-SMS emfishane ephuma kumfowabo, kodwa kuthe lapho uThabisile Mlabe eyibona, umfowabo wabe eseshonile kanye nonkosikazi wakhe.
Umyalezo omfishane ophuma kuSthembiso Dlamini, 41, oyiphoyisa esiteshini samaphoyisa eTownhill, ubufundeka kanje: “ngicela ungigadele izingane zami”.
UDlamini wathumela lo myalezo ngobusuku adubule ngabo unkosikazi wakhe abengasahlali naye, uPhilisile, ngaphambi kokuba abaleke kwathi ngokuhamba kwesikhathi wazidubula naye.
UMlabe uze wakwazi ukufunda lo myalezo izolo ekuseni.
Umfowabo kaDlamini, okunguThembinkosi utshele i-The Witness ukuthi umndeni awazi ukuthi ngabe yini ebangele umfowabo enze lokhu.
Lezi zithandani beseziqede iminyaka eyisishiyagalombili zishadile kanti besekuphele izinyanga cishe eziyisishiyagalombili zingasahlali ndawonye.
“Ngokwazi kwethu bebesazama ukulungisa izinto phakathi kwabo," kusho uThembinkosi.
Uphinde wachaza umfowabo uDlamini njengomuntu obephasi kakhulu emndenini, engavamile nokuba nodlame.
“Sibuhlungu ngalokhu akwenzile, ngoba kumele ngabe uhlale nathi phansi sibonisane.”
Umalume kaPhilisile, uPaulos Ngcobo wagcina ukubona umshana wakhe ngesikhathi kufihlwa umama wakhe ngenyanga edlule.
UNgcobo uthe zimthusile lezi zindaba, njengoba sebeke bahlala phansi naye uDlamini ukuxoxisana nezinkinga zomndeni.
Bashiye izingane ezimbili zamantombazane ezineminyaka eyisikhombisa neshumi ubudala.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- The Witness


text:
UZille ucacisa ngomnikelo awuthola
2013-01-29 14:17
Johannesburg - Isikhulu enkampanini yabakwaGupta yiso esanikela ngemali kuDemocratic Alliance, kusho umholi weqembu uHelen Zille ngoLwesibili.
UZille uthi iDA yenza "isibophezelo sokungabadaluli" labo abanikelela iqembu, kodwa imibiko yabezindaba yokuthi wacela imali kulo mndeni yikho okumenze wakhuluma ngalolu daba.
"Ngesikhathi ngizwa lokhu, ngithathe isinyathelo sokufonela lowo owasinikelela ukuthi bengicela angikhulule esivumelwaneni sethu ngoba nalu udaba luyavuthwa," esho esitatimendeni.
"Unqabile-ke, wathi akafuni igama lakhe libe semaphepheni. Akayena owakwaGupta. Uyisikhulu senkampani yakwaGupta," kuqhuba uZille.
Iphephandaba iWeekend Argus licaphune imithombo engadalulwanga ithi uZille waya kwaGupta eSaxonwold, eGoli, eyocela umnikelo ngo-2011.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
I-ANC iyishaya emuva iyishaye phambili- DA
2012-11-20 10:00
Johannesburg - Ukuphika kwe-African National Congress ukuthi yavimbela inkulumo mpikiswano ngoMengameli uJacob Zuma ngesonto eledlule, kuwukuyishaya emuva uyishaye phambili, kusho iqembu elilphikisayo iDemocratic Alliance.
"Izinkulumo zikasotswebhu we-ANC uMathole Motshekga ezaphuma emaphephandabeni zikubeka kucace ukuthi iqembu labe liphikisana nenkulumo mpikiswano," kusho umholi we-DA ePhalamende uLindiwe Mazibuko.
"Nokho lokhu kuyishaya emuva bayishaye phambili akwethusi uma ubhekisisa ukuphuma ezimisweni zoMthethosisekelo okwenziwa nguMotshekga."
UNobhala Jikelele we-ANC uGwede Mantashe uveze ukuthi iqembu alikaze likuphikise ukuthi kubanjwe inkulumo mpikiswano kudingidwe ngokushiwo ngamaqembu aphikisayo, athi awasamethembi uMengameli uZuma.
"I-ANC angeke inqabe ukuthi kudingidwe ngalokhu nanoma yini enye amaqembu afuna idingidwe," kusho uMantashe etshela abezindaba eGoli.
"Iqembu libona ukuthi asikho isidingo sokuxhamazela, aluphuthumi kangako lolu daba, zintathu izinto ezibekwe ngaphambi kwePhalamende, nekumele kudingidwe ngazo. Kungani lolu daba lona lodwa luxhanyazelelwa kangaka?" kubuza uMantashe.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).
- SAPA


text:
Kushone umfana embhikisweni
2012-07-03 14:06
Durban - Kushone umfana oneminyaka engu-15 ubudala ngemuva kokudubuleka ngephutha, amaphoyisa etholana phezulu ngenganono namalungu omphakathi waseFolweni abebhikishela ukwenyuka kwemali yokugibela amatekisi ngoMsombuluko, kusho iSolezwe.
Lo mfana ubeyingxenye yamakhulu omphakathi abebhikishela ukwenyuka kwemali yokugibela emgwaqeni omkhulu kule ndawo.
Udubuleke esifubeni washonela khona lapho.
Umphakathi waseFolweni uvuke umbhejazane wavala imigwaqo ngamathayi avuthayo ukhala ngokunyuka kwemali yokugibela.
Umbhikisho uqale ekuseni laze layoshona kusashiswa amathayi, besishubile isimo kule ndawo, kungahambeki nezimoto ezincane zigcine zingasakwazi ukusebenzisa lo mgwaqo obuvaliwe.
Kuthiwa kushiswe neveni, umnikazi wayo obefuna ukudlula ngenkani kulo mgwaqo, umphakathi uthe uzoqhubeka nokuvala imigwaqo kuze kube imali yokugibela iyehliswa.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).
- News24


text:
Syaqhubeka isiteleka emapulazini - Pieterse
2013-01-17 12:02
Cape Town - Asimisiwe isiteleka sabasebenzi basemapulazini eWestern Cape, kusho abeBlack Association of the Wine and Spirit Industry
(Bawsi), ngoLwesine.
"Isiteleka sizoqhubeka kuze kube kutholakala isisombululo, esiyisivumelwano ngamaholo abasebenzi kuphinde kwenziwe ngcono izimo zokuphepha kwabo," kusho uNosey Pieterse, ongumengameli weBawsi.
"Abasebenzi ababuyela emsebenzini bazibeka engcupheni. Bazoxhashazwa ngabaqashi, baxoshwe kalula emsebenzini baphinde basatshiswe benganyuselwa namaholo."
UPieterse omele abasebenzi abayizinkulungwane, uthi isehlakalo sasePiket-Bo-Berg, siyingxenye yokuxhashazwa kwabasebenzi, lana umqashi uphoqe abasebenzi ukuthi babuyele emsebenzini kwathi um bebuyela waxosha abangu-41.
Phambilini umfelandawonye wezinyunyana iCongress of SA Trade Unions imemezele ukuthi isiteleka simisiwe, isikhathi esiyisonto.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- SAPA